HTP „Ulcinjska rivijera" u planu privatizacije za 2013 - Lajme nga Ulqini\nNa sjednici Savjeta za privatizaciju i kapitalne projekte, kojom je predsjedavao predsjednik Vlade i predsjednik Savjeta Milo Đukanović, usvojen je Predlog odluke o planu privatizacije za 2013. godinu.\nTim Predlogom utvrđuju se osnovni ciljevi, metodi i načini privatizacije, uključujući spiskove društava i procente akcijskog kapitala za privatizaciju. Osnovni ciljevi privatizacionog procesa, kako se navodi u Predlogu odluke, su povećanje konkurentnosti i efikasnosti funkcionisanja privrednih društava, podsticanje stranih ulaganja i preduzetništva, povećanje zaposlenosti i poboljšanje životnog standarda.\nPrema Predlogu odluke, u 2013. godini nastaviće se sa sprovođenjem već objavljenih tendera za: NIG „Pobjeda”- Podgorica, „Kontejnerski terminal i generalne terete”-Bar, Institut “dr Simo Milošević” i Novi duvanski kombinat, kao i sa pripremom tendera za „Montecargo”, „Montenegro airlines”, HG „Budvanska rivijera”, HTP „Ulcinjska rivijera”, „Institut crne metalurgije” – Nikšić, Fabriku elektroda Plužine i “Poliex” – Berane.\nPredlogom odluke je predviđeno i da jedan broj lokaliteta i kompleksa bude ponuđen u zakup po modelu privatno-javnog partnerstva. Akcenat je pri tome stavljen na Adu Bojanu, Veliku plažu, Bjelasicu-Komove (sa lokalitetima Žarski, Cmiljača, Torine, Kolašin 1600, Jelovica i Komovi), Skadarsko jezero (Žabljak Crnojevića i Vranjina sa Lesendrom), te na lokalitete obuhvaćene državnim studijama lokacije u okviru Prostornog plana posebne namjene Morsko dobro i Durmitor. Pored toga, u zakup će biti ponuđeni i kamp Neptun (vlasništvo HTP “Ulcinjska rivijera”), „Pošta Crne Gore, Ostrvo „Mamula”, „Valdanos”, „Ostrvo cvijeća” i zemljišta „Prevlaka” (Tivat), “Bigova”- Trašte (Opština Kotor) i dr.\nU tekućoj godini nastaviće se i sa privatizacijom privrednih društava na berzi i prodajom imovine putem javne aukcije.\nU cilju efikasnije realizacije berzanske prodaje, potrebno je da se pažnja posveti jednom broju preduzeća sa upisanim društvenim kapitalom koja još nijesu privatizovana. Stoga je Savjet zadužio Investiciono-razvojni fond, Fond PIO i Zavod za zapošljavanje, koji su kroz postupak svojinske i upravljačke transformacije stekli vlasništvo u ovim društvima, da pokrenu aktivnosti na rješavanju njihovog statusa i ažuriraju vlasništvo u svojim računovodstvenim evidencijama.\nSavjet je na današnjoj sjednici razmotrio i usvojio Informaciju o statusu ugovora sa nerealizovanim investionim obavezama iz oblasti turizma i predlozima za njihovo rješenje. Aktuelizovanje ove teme predstavlja početak realizacije vladine politike, koja je najavljena prilikom izbora Vlade u parlamentu, čiji je cilj uspostavljanje većeg pravnog reda i poštovanje zaključenih ugovora, kao i stavljanje paralisanih resursa u funkciju razvoja, kroz zaključivanje aranžmana sa novim partnerima. Stoga je, u cilju prevazilaženja nastalih problema, Savjet formirao radni tim koji je zadužen da u saradnji sa predstavnicima investitora, u roku od 14 dana, pripremi i usaglasi predloge aneksa i dostavi ih Vladi na razmatranje i usvajanje.\nU slučaju da se, u komunikaciji sa investitorima, u navedenom roku ne usaglase bitni elemenati za nastavak investicionih aktivnosti, radni tim treba Vladi da dostavi predloge za raskid ugovora i zahtjev za naknadu štete.\nNa današnjoj sjednici Savjet je imenovao Odbor koji će upravljati projektom “Socijalni karton”, u čijem sastavu su potpredsjednik Vlade Vujica Lazović, ministar rada i socijalnog staranja Predrag Bošković, ministar finansija Radoje Žigić i savjetnik predsjednika Vlade Milorad Katnić. Odbor će na prvoj sjednici formirati ekspertski (Operativni) tim koji će se, u saradnji sa UNDP-em, operativno starati o realizaciji projekta.\nSavjet je razmotrio i prihvatio Zahtjev HTP „Ulcinjska rivijera” AD Ulcinj za prodaju dijela imovine ovog društva putem javne aukcije i razmotrio druga pitanja iz svoje nadležnosti.


Pokret Dveri nije zatvorio vrata za razgovor o učešću na predstojećim izborima u okviru opozicione kolone, izjavio je predsednik tog Pokreta Boška Obradović dodajući da neće da gube vreme na razgovore kao prethodnih godinu dana i spremaju se za izbore kao da će izaći samostalno.\n- Opozicija među sobom priča godinu dana i šta su rezultati tih praznih priča, ništa - kazao je Obradović.\nOn primećuje, kako kaže, da raste nezadovoljstvo građana Srbije i da opozicija ima sve više pristalica ali, ukazuje i na to da i opozicija treba da pokaže ozbiljnost i to bez obzira da li će ići u jednoj, dve ili tri opozicione kolone.\nPrema njegovim rečima, potrebno je da opozicija napravi jedan zajednički front, pre svega, za borbu protiv bilo kakve izborne krađe, a onda za motivisanje birača da izađu na izbore i glasaju protiv ove vlasti.\nDVE, TRI, ČETIRI KOLONE Ujedinjenje opozicije ponovo "u igri", a na staro-novo pitanje odgovor se već sada NASLUĆUJE\nOdgovarajući na pitanje da li smatra da nije "zatvorio vrata" za razgovore sa drugima iz opozicije s obzirom da je učestvovao u medjustranačkom dijalogu bez posredstva Evropskog parlamenta, Obradović kaže da se ispostavilo da je taj dijalog mnogo ozbiljniji nego dijalog uz posredovanje evroparlamentaraca.\n- Na dijalog uz posredovanje Evropskog parlamenta moje kolege iz opozicije stavile su sve karte, a sada su ljuti na evroparlamentarce zato što su ih izradili i zato što su ponovo sve stavili na Vučićevu kartu - kaže Obradović.\nBOŠKO JE POVUKAO NOGU, A DRUGI... "Dveri" prve jasno objavile da izlaze na izbore, ostatak opozicije se nećka, ali čini se da ovog puta BOJKOT NEĆE BITI OPCIJA\nAmbasade u Prištini upozorile osoblje da izbegavaju gužve i velike tržne centre zbog RIZIKA OD NAPADA\nStrana diplomatska predstavništva u Prištini upozorila su svoje zaposlene da izbegavaju gužve i velike tržne centre, jer prema njihovim saznanjima, postoji rizik od mogućeg napada do 30. novembra, prenosi "Koha ditore".\nLajčak: Integracija Zapadnog Balkana u EU nema alternativu\nSpecijalni izaslanik Evropske unije (EU) Miroslav Lajčak izjavio je danas u Podgorici da integracija Zapadnog Balkana u EU nema alternativu.


Prvo mesto za ekipu "Ulica Mladena Stojanovića"\nNaslovna Opština Čelarevo Prvo mesto za ekipu „Ulica Mladena Stojanovića“\nPrvo mesto za ekipu „Ulica Mladena Stojanovića“\nZavršen turnir u malom fudbalu "Trofej Čelareva 2019/2020."\nU Čelarevu je 11. januara nakon deset takmičarskih dana završen tradicionalni turnir u malom fudbalu „Trofej Čelareva 2019/2020.“\nTurnir je održan u okviru takmičenja ulica Čelareva. Nastupilo je sedam ekipa, a prvo mesto pripalo je ekipi „Ulica Mladena Stojanovića“. U finalu je ova ulica pobedila sastav „Ulica Janka Čmelika“ sa 8:7 (4:4).\nZa pobedničku ekipu nastupili su: Majkić, Radišić, Šoven, Krstanović, Slavik, Štajfer, Bičanski i Đumić. Za najboljeg igrača turnira proglašen je Slobodan Krstanović, najubojitiji strelac turnira je Jovan Šoven, a za najpouzdanijeg čuvara mreže proglašen je Zoltan Ileš.\nNajboljima u pojedinačnoj konkurenciji dodeljeni su pehari, dok su tri najbolje plasirane ekipe osim pehara dobile i novčane nagrade u iznosu od 30, 20 i 10 hiljada dinara. Treće mesto osvojila je ekipa „Ritić“ koja je u borbi za poziciju broj tri savladala „Ulicu Milana Atlagića“ sa 7:2.\nČetvrtoplasirani sastav osvojio je vaučer u vrednosti od pet hiljada dinara. Utakmice na turniru odigrane su fiskulturnoj sali OŠ „Zdravki Čelar“, a pratilo ih je u proseku oko 150 gledalaca. Finalno veče u sali je bilo prisutno oko 300 ljubitelja malog fudbala. U predigri finalne utakmice sastali su se veterani „ČSK Pivare“ i „Budućnosti“ iz Gložana. Pobeda je pripala ekipi Gložancima sa 5:2.\nUtakmice na turniru vodile su sudije Marko Bojanić iz Bačke Palanke i Ljudovit Dudok iz Gložana. Organizator turnira bilo je Udruženje građana „ČIB“ Čelarevo.\nUdruženje građana ČIB\nPrethodni tekstPotvrđen sporazum o vraćanju Miroslavljevog jevanđelja\nSledeći tekstMeksiko opet u Obrovcu


Aleksandar Antić: EPS proizvodi više struje, poslovanje sve bolje | Gde Investirati\nAleksandar Antić: EPS proizvodi više struje, poslovanje sve bolje\nElektroprivreda Srbije (EPS) je u prvom kvartalu 2018. godine proizvela 11,3 odsto struje više nego u istom periodu prošle godine, izjavio je ministar energetike i rudarstva Aleksandar Antić i dodao da su prošle godine sve energetske kompanije u Srbiji prvi put u istorji poslovanje završili pozitivno.\n“Uspeli smo da problematične kompanije dovodemo u red stabilnih”, rekao je Antić.\n“Prvi put u istoriji sve energetske kompanije završavaju poslovanje pozitivno, što je dobro i za građane i za Srbiju”, rekao je Antić gostujući na RTS i dodao da Elektroprivreda Srbije sama vraća svoje dugove.\n“Krupnim koracima pokušavamo da dostignemo 27 procenata”, dodao je ministar.\nPrevious Azijske berze porasle nakon poruka kineskog predsednika\nNext Vučić danas u Mostaru i Trebinju\nTags Aleksandar AntićEPS


Donesena odluka o nastavku štrajka upozorenja - INFORMACIJA JE KAPITAL - Capital.ba\nDonesena odluka o nastavku štrajka upozorenja\n25. maj. 2012. 19:42 Objavljeno u OSTALO\nSARAJEVO, Upravni odbor Reprezentativnog sindikata državnih i policijskih službenika i zaposlenih u institucijama BiH na današnjoj sjednici u Sarajevu donio je odluku o nastavku štrajka upozorenja.\nPredsjednik Upravnog odbora Reprezentativnog sindikata Hajrudin Hasanović rekao je da će Štrajkački odbor u ponedjeljak, 28. maja, definisati status štrajka koji je počeo 21. maja kao štrajk upozorenja, a koji bi mogao prerasti u generalni štrajk, te donijeti konačnu odluku o pripremama za protestno okupljanje, prenio je portal “Kliks.ba”.\n“Najavljene su i druge mjere, uključujući razgovore o kolektivnom ugovoru, odnosno zakonu o štrajku, ukoliko Savjet ministara BiH ne ispuni sindikalne zahtjeve”, naveo je Hasanović.\nPrema njegovim riječima, u štrajku su od 34 sindikalne organizacije za sada njih 23, a danas su i ostale pozvane da se uključe, čim okončaju organizacione i tehničke pripreme.\n“Reprezentativni sindikat podržan je od Sindikata Granične policije BiH, te će naredne korake preduzimati u koordinaciji sa predstavnicima tog sindikata”, kaže Hasanović.\nŠtrajk upozorenja zaposlenika institucija BiH, koji je počeo u ponedjeljak sa dnevnim obustavama rada od 10.00 do 11.00 časova, pokrenut je zbog najavljenog smanjenja plata za 4,5 odsto.\nSindikati Granične policije, Agencije za istrage i zaštitu BiH /Sipa/ i Direkcije za koordinaciju policijskih tijela spremni su da stupe u generalni štrajk, ukoliko Dom naroda Parlamentarne skupštine BiH naredne nedjelje usvoji budžet i zakon o smanjenju plata zaposlenim u institucijama BiH.\nKljučne riječi: hajrudin hasanovic, reprezentativni sindikat, strajk, upravni odbor\nDanas odluka o generalnom štrajku?\nReprezentativni sindikat državnih i policijskih službenika u štrajku\nBilić: Još ništa nije završeno


SAD upozoravaju saveznike zbog poslovnih veza sa Iranom\nArhiv - Zgrada Sekretarijata za finansije u Washingtonu\nSaveznici i partneri SAD suočiće se sa "vrlo značajnim rizikom" ukoliko nastave da posluju sa Iranom, uključujući i mogućnost budu pogođeni sankcijama Washingtona.\nSekretarijat za finansije SAD upozorio je u utorak na iransko korišćenje paravan kompanija i ilegalnog finansiranja kako bi se dalje nezabilježeno finansirale štetne aktivnosti, čak i nakon potpisivanja nuklearnog sporazuma iz 2015. Zvaničnici SAD kažu da očekuju da će Teheran nastaviti takve aktivnosti.\n"Iranski režim će prevariti vaše kompanije, podriti integritet vašeg finansijskog sistema i dovesti vaše institucije u rizik od oštrih sankcija, sve do finansiranja terorizma, kršenja ljudskih prava i terorističkih grupa kao što su Hezbolah, Hamas i Huti", rekla je Sigal Mandelker, podsekretarica obavještajne službe za finansiranje terorizma.\n"Nastavićemo da gledamo kako Iran koristi prevarantsku taktiku, uključujući isturene i prikrivene kompanije, kako bi zloupotrebljavao tržište u mnogim zemljama", rekla je Mandelker.\nDodatno se potrudite da zaustavite Iran\nOna je ohrabrila saveznike SAD da pojačaju svoje finansijske sisteme i ohrabre svoje kompanije da ulože dodatni napor kako bi se uvjerile da ne pomažu nenamjerno finansiranje onoga što je ona nazvala iranskim zločinačkim aktivnostima širom Bliskog istoka.\n"Od naših saveznika i partnera širom svijeta tražimo da pridodaju svoje glasove našima u ocjeni iranske varljive politike zloupotrebe i destrukcije", rekla je.\nMandelker je takođe upozorila da će SAD "izvršiti finansijski pritisak bez presedana" protiv vlade Irana.\n"Naše moćne ekonomske vlasti daće režimu jasan izbor: promijenite neprihvatjivu podršku terorizmu, destabilizujućim ativnostima i kršenjima ljudskih prava ili se suočite sa ekonomskim nevoljama", rkela je. "Posljedice naših sankcija će samo biti sve bolnije ukoliko režim ne promjeni svoj kurs".\nPredsjednik SAD Donald Trump drži proklamaciju sa njegovom namjerom da se povuče iz JCPOA iranskog nuklearnog sporazuma, nakon što ga je potpisao u Diplomatskoj sobi u Bijeloj Kući u Washingtonu, 8. maja 2018.\nKraj "užasnog, jednostranog sporazuma"\nPredsjednik Donald Trump prošlog meseca objavio je da se SAD povlače iz nuklearnog sporazuma između svhetskih sila i Irana iz 2015,, nazivajući ga "užasnim, jednostranim sporazumom za koji je bolje da nikada nije bio napravljen".\nTakođe je naredio agencijama SAD da ponovo uvedu sve nuklearne sankcije protiv Teherana.\nAli, evropske zemlje neodlučne su da li da odbace sporazum, takođe poznat kao Zajednički sveobuhvatni plan akcije (JCPOA), omogućavajući vladi Irana da se drži njegovih odredbi.\nZvaničnici Evropske unije takođe su preuzeli korake da zaštite mala i srednja preduzeća koja posluju sa Iranom.


Hronika - datum: 2019-10-06 NASTAVLJENE ISTRAGE PROTIV MARJANA VUJAČIĆA KOJI JE PRITVOREN U BEOGRADU\nMarjan Vujačić Čekaju nalaze DNK vještačenja za ubistva Osumnjičenom je uzet DNK uzorak radi upoređivanja sa dokazima sa mjesta ubistava Cvetanovića, Kalezića i Ilića\nBeogradski istražitelji i dalje vode istrage protiv Podgoričanina Marjana Vujačića, koji se tereti za falsifikovanje dokumenata i za četiri ubistva. Kako je za „Dan“ kazao Vujačićev branilac, advokat Borivoje Borović, zakazana su saslušanja svjedoka u predmetu za falsifikovanje isprava. Za ubistva u Vranju i u Podgorici čekaju se nalazi DNK vještačenja, budući da je osumnjičenog uzet uzorak DNK kako bi se uporedio sa dokazima sa mjesta ubistava.\n– Uzorak DNK je poslat na vještačenje za ubistvo u Vranju i dva u Podgorici. Tada će biti poznato više detalja – kazao je Borović.\nVujačić je uhapšen kada su kod njega pronađena falsifikovana dokumenta. Nakon toga je iz MUP-a Srbije saopšteno da se sumnja da je on direktni izvršilac četiri likvidacije. Prema saznanjima medija, ovaj Podgoričanin sumnjiči se ubistva Jugoslava Cvetanovića, Mila Ilića (28), Veska Kalezića(47) i Gorana Tasića, zvanog Gokče. Ilić i Kalezić ubijeni su u Podgorici, Cvetanović u Vranju, dok je Tasić likvidiran u Holandiji.\nU pismu koje je osumnjičeni iz beogradskog zatvora ranije poslao medijima on je kategorično negirao optužbe za ubistvo. Kazao je da su mu ta djela podmetnuta i da je zlostavljan, odnosno prebijan na saslušanju u policijskoj stanici u Novom Sadu prvo kako bi priznao osam ubistava, a kasnije je taj broj spao na četiri.\nTvrdi da je u policiji proveo 48 sati i da je za to vrijeme konstantno zlostavljan, ali da ipak nije priznao ubistva jer o njima, kako je kazao, ne zna ništa.


Izvor: Radio Televizija Vojvodine, 04.Dec.2020, 07:14\nKovid bolnica u Batajnici, koja je danas otvorena, primila je prve pacijente, prenosi RTS.\nNova kovid bolnica u Batajnici izgrađena je za samo četiri meseca, a otvaranju su jutros >> Pročitaj celu vest na sajtu Radio Televizija Vojvodine << prisustvovali premijerka Ana Brnabić, ministri Zlatibor Lončar i Darija Kisić Tepavčević, direktor KCS Milika Ašanin...\nBolnica ima 930 mesta i to 680 poluintenzivne i 250 intenzivne nege i u njoj će biti devet velikih odeljenja sa po 30-40 kreveta, a primaće pacijente sa srednje teškom i teškom kliničkom slikom.\nBrnabić: Istorijski dan za Srbiju\n"Danas je veliki, istorijski dan i ostaće upisan u istoriji kao vreme kada smo za četiri meseca izgradili ne jednu bolnicu, koja se danas otvara, već dve, jer uskoro završavamo i bolnicu u Kruševcu", rekla je danas Brnabić.\nOna je dodala i da odlično napreduju radovi na bolnici u Kruševcu, koja bi trebalo da bude otvorena, kako kaže, 15. decembra.\nOna je zahvalila ministru zdravlja, zdravstvenom sistemu, predsedniku Srbije, kao i osoblju iz Kliničkog centra Srbije, koje će raditi u bolnici u Batajnici.\nNadam se, prve vakcine u zemlji do kraja decembra\nPremijerka Brnabić poručila je ranije da se nada da će prve vakcine protiv korona virusa biti u zemlji pre kraja decembra, navodeći da se država u najvećoj mogućoj meri trudi da to ispuni.\n"Ja se nadam da će biti onako kako smo i obećali, da će Srbija biti među prvim zemaljama koje će imati vakcinu i da ćemo prve vakcine imati u zemlji do kraja decembra", navela je Brnabić za RTS.\nOna je podsetila da su u Srbiju juče stigle prve vakcine Sputnjik V, 20 doza za proveru i testiranje.\nNavela je i da je sa Fajzerom potpisan predugovor, da je juče na sednici Vlade Srbije usvojen i ugovor sa Fajzerom koji bi, kako je navela, trebalo da bude potpisan najkasnije u ponedeljak.\nDodala je da se pregovara i sa kineskim partnerima i da je potpisano pismo o namerama.\n"Mi ćemo se truditi u najvećoj mogućoj meri", rekla je Brnabić.\nLončar: U Batajnici 1.500 zdravstvenih radnika, u Kruševcu 900\nLončar je izjavio da će u novoj kovid bolnici u Batajnici biti zaposleno 1.500 medicinskih radnika, dok će u kovid bolnici u Kruševcu, koja se gradi, raditi njih 900.\nLončar je istakao da neće u prvim danima u bolnici u Batajnici biti 1.500 radnika, već će se broj povećavati kako se budu popunjavali bolnički kreveti.\n"Vodimo računa o svakom zdravstvenom radniku i trudićemo se da budemo racionalni", rekao je Lončar.\nIstiče da će u kovid bolnici u Batajnici biti potrebno oko 1.600 radnika kako bi se pružila poputna nega za 1.000 pacijenata, što je maksimalan broj onih koji u toj bolnici može da se leči.\nLončar je naveo da će u novoj bolnici raditi zaposleni većinom iz KC Srbije, kao i iz svih ostalih bolnica i zdravstvenih ustanova na teritoriji Srbije, dok će u bolnici u Kruševcu većinom raditi zaposleni iz KC Niš i iz ostalih zdravstvenih ustanova sa juga.\nNa pitanje novinara na koji način će biti popunjena upražnjena mesta u KC Srbije, Lončar je rekao da nikakvi nedostaci i upražnjena mesta u toj ustanovi ne postoje, zato što je država na vreme zaposlila nove lekare i medicinske sestre.\n"Sigurno niste čuli, niti ste mogli da čujete da je iskrsao neki problem i da lekari negde nedostaju", rekao je Lončar i ocenio da je bi to, kada bi bila istina, bilo glavna i udarna vest u opozicionim medijima.\nIstiče da mu je drago da to u Srbiji nije slučaj, kao što je jeste u mnogim drugim zemljama.\n"Primili smo zdravstvene radnike koji će, umesto ovih što dolaze u Batajnicu raditi u KCS, primili smo više stotina lekara i medicinskih sestara", rekao je Lončar.\nOn je naglasio da do 2012. godine kada nije bio raspisan nijedan konkurs za zdravstvene radnike, aktuelna vlast nije primila nijednog radnika bez konkursa, ni lekara ni medicinsku sestru.\n"Konkursi su otvoreni, obaveštavali smo ljude da se jave i da imaju šansu za posao", rekao je Lončar.\nSrbijaDanas.com: Premijerka otvorila novu kovid bolnicu u Batajnici: Istorijski uspeh koji nije viđen 40 godina unazad! (VIDEO)\nIzvor: B92, 04.Dec.2020\nBeograd -- Prvi pacijenti ući će u novu kovid bolnicu u beogradskom naselju Batajnica danas posle 17 časova, izjavila je direktorka te bolnice Tatjana Adžić Vukičević...Doktorka Adžić Vukičević je sinoć za RTS rekla da će u bolnici raditi iskusni specijalisti iz Kliničkog centra Srbije,...\n18:47: Bajden stigao na Kapitol Hil


\tStomatološka zubarska ordinacija Petrovaradin, stomatolog, zubar: Novi Sad\nStomatološka ordinacija Petrovaradin, Novi Sad, jeftine cene\nStomatološka ordinacija Petrovaradin - tražili ste ove ključne reči na Google.rs u potrazi za stomatolozima koji će vam pružiti kvalitetnu uslugu i održavati vaše zube do kraja života?\nAko želite visok kvalitet stomatoloških usluga i pouzdanog partnera za ceo život, Stomatološka ordinacija Kovačević vam stoji na raspolaganju. Kada je zdravlje u pitanju, potpuno je nevažno gde se nalazi vaš stomatolog ili lekar. Stomatološka ordinacija dr Kovačević se nalazi u Novom Sadu. Uvereni smo da i vama koji živite ili radite na Petrovaradinu, možemo da ponudimo profesionalne usluge vrhunskog kvaliteta.


Toyota delovi Arhive - Auto Delovi Beograd - Milanez MR\n+381 62 869 54 40\nAUDI delovi AUDI delovi za Vaš automobil Na našem sajtu možete brzo pronaći delove za Vaš AUDI automobil. Takođe na našem sajtu možete pronaći širok asortiman prateće opreme, akumulatora, ulja, antifriza, kozmetike za automobile, sijalice, gume itd. Karoserija, šasija, limarija Elektrika i elektronika Oslanjanje i... Read More\nBMW delovi BMW delovi za Vaš automobil Na našem sajtu možete brzo pronaći delove za Vaš BMW automobil. Takođe na našem sajtu možete pronaći širok asortiman prateće opreme, akumulatora, ulja, antifriza, kozmetike za automobile, sijalice, gume itd. Karoserija, šasija, limarija Elektrika i elektronika Oslanjanje i... Read More\nMERCEDES delovi MERCEDES delovi za Vaš automobil Na našem sajtu možete brzo pronaći delove za Vaš MERCEDES automobil. Takođe na našem sajtu možete pronaći širok asortiman prateće opreme, akumulatora, ulja, antifriza, kozmetike za automobile, sijalice, gume itd. Karoserija, šasija, limarija Elektrika i elektronika Oslanjanje i... Read More\nOPEL delovi OPEL delovi za Vaš automobil Na našem sajtu možete brzo pronaći delove za Vaš OPEL automobil. Takođe na našem sajtu možete pronaći širok asortiman prateće opreme, akumulatora, ulja, antifriza, kozmetike za automobile, sijalice, gume itd. Karoserija, šasija, limarija Elektrika i elektronika Oslanjanje i... Read More\nPEUGEOT delovi PEUGEOT - PEŽO delovi za Vaš automobil Na našem sajtu možete brzo pronaći delove za Vaš PEUGEOT - PEŽO automobil. Takođe na našem sajtu možete pronaći širok asortiman prateće opreme, akumulatora, ulja, antifriza, kozmetike za automobile, sijalice, gume itd. Karoserija, šasija, limarija Elektrika... Read More\nSEAT delovi SEAT delovi za Vaš automobil Na našem sajtu možete brzo pronaći delove za Vaš SEAT automobil. Takođe na našem sajtu možete pronaći širok asortiman prateće opreme, akumulatora, ulja, antifriza, kozmetike za automobile, sijalice, gume itd. Karoserija, šasija, limarija Elektrika i elektronika Oslanjanje i... Read More\nALFA ROMEO delovi ALFA ROMEO delovi za Vaš automobil Na našem sajtu možete brzo pronaći delove za Vaš ALFA ROMEO automobil. Takođe na našem sajtu možete pronaći širok asortiman prateće opreme, akumulatora, ulja, antifriza, kozmetike za automobile, sijalice, gume itd. Karoserija, šasija, limarija Elektrika i... Read More\nVOLKSWAGEN delovi VOLKSWAGEN delovi za Vaš automobil Na našem sajtu možete brzo pronaći delove za Vaš VOLKSWAGEN automobil. Takođe na našem sajtu možete pronaći širok asortiman prateće opreme, akumulatora, ulja, antifriza, kozmetike za automobile, sijalice, gume itd. Karoserija, šasija, limarija Elektrika i elektronika Oslanjanje i... Read More\nRENAULT delovi RENAULT - RENO delovi za Vaš automobil Na našem sajtu možete brzo pronaći delove za Vaš RENAULT - RENO automobil. Takođe na našem sajtu možete pronaći širok asortiman prateće opreme, akumulatora, ulja, antifriza, kozmetike za automobile, sijalice, gume itd. Karoserija, šasija, limarija Elektrika... Read More\nFORD delovi FORD delovi za Vaš automobil Na našem sajtu možete brzo pronaći delove za Vaš FORD automobil. Takođe na našem sajtu možete pronaći širok asortiman prateće opreme, akumulatora, ulja, antifriza, kozmetike za automobile, sijalice, gume itd. Karoserija, šasija, limarija Elektrika i elektronika Oslanjanje i... Read More\nProte Stamatovića 24\nMobilni: +381 62 869 54 40\nProdavnica auto delova Milanez MR osnovana je 1998. godine.\nBavimo se prodajom delova za sve vrste automobila kao i prodajom delova za traktore. U našem asortimanu se takođe nalazi i ponuda velikog broja akumulatora vrhunskog kvaliteta ( Energizer, Varta, Firecell, Mustang ). Sve naše proizvode krase veoma povoljne cene. Takođe nudimo i širok spektar ulja, auto opreme, auto kozmetike, sprejeve , antifrize, gume za automobile…\nDesign by Miloš Macedoljan


Novi Triumph Rocket III TFC motor - AutoExclusive - Auto vesti, Novi, Luksuzni, Polovni automobili...\nTriumph je poznat po svojim legendarnim i starim dvotočkašima koji kao da prkose testu vremena i koji se i posle pola veka još uvek voze po ulicama. Iako se čini da Triumph kompanija danas retko predstavlja ovakve motore, sada je došao trenutak da svet upozna novi Rocket III TFC motor koj je prosto neverovatan.\nPrvi Rocket III motor predstavljen je 2004. godine, ali sada nam stiže nova verzija koja je u svakom pogeldu superiornija od prethodne. Ovo čudo pokreće 2.5 litarski benzinski agregat koji razvija preko 150 konjskih snaga i koji omogućava vozaču da postigne fenomenalne performanse. TFC verzija biće ograničeno izdnaje, što znači da će samo 750 kopija biti napravljeno, pa će samo pravi ljubitelji i kolekcionari uspeti da ga se dokopaju.\nŠto se tiče vizuelnog utiska, ovaj motor je zaista neverovatan za gledati. Dizajn je takav da predstavlja mešavinu retro i futustitičnog dizajna koji poručuje da se ovde radi o snažnom i brzom dvotočkašu koji će vam pomoći da oslobodite vaš buntovnički duh i da pređete sve prepreke koje su vam na putu.\nMotor će zvanično biti predstavljen 1. maja 2019. godine, a tada ćemo saznati i njegovu cenu, kao i druge karakteristike koje Triumph za sada drži u tajnosti.


Štamparija Voiprinting je nastala iz bliske sinergije više štamparskih tehnologija, u oblasti ofset i digitalne štampe. Proširujući svoju ponudu i usluge praćenja, možemo ponuditi najbolji kvalitet i brzinu, zahvaljujući kvalitetnoj opremi koju koristi štamparija. Možemo se pohvaliti i visoko obučenim osobljem koji su specijalizovani za rad na ofset i digitalnim mašinama.\nFasterprint je online štamparija, pruža usluge kupovine i štampe. Na teritoriji Srbije posluje pod nadzorom Voiprinting štamparije. Fasterprint štamparija pruža usluge štampe i koristi sistem rada i strukturu italijanske firme www.fasterprint.com\nVoiprinting štamparija, sastoji se od Call Centra koji Vam stoji na usluzi pet dana u nedelji. Grafički dizajneri su tu da Vaše fajlove pregledaju i ukažu na nedostatke. Proizvodja je sačinjena od visoko specializovanog osoblja za rad na ofset i digitalnim mašinama.\nNaš Call centar Vam stoji na usluzi svaki radni dan od 8:20h. Ukoliko Vam je potrebna bilo kakva pomoć, slobodno pozovite nas Call Centar\nNaša štamaprija može da se pohvali, pre svega visokim kvalitetom štampe. Štamparija Voiprinting zadovoljava visoke standarde štampe, koje zahteva Evropsko trzište. Treba napomenuti da iz dana u dan povećavamo svoje kapacitet, pre svega zbog zadovoljnih kupaca.\nVoiprinting je relativno mlada štamparija, koju čini specializovano osoblje, tehnologija i sistem rada su preuzeti iz partnerske Italijanske firme Fasterprint. Već tri godine radimo kao partnerska firma, i možemo se pohvaliti našim kvalitetom štampe, koja zadovoljava evropsko trzište.


Sastanak sa vođom Tima za tehničku pomoć reformi\nNaslovnica Južni Sandžak Berane Sastanak sa vođom Tima za tehničku pomoć reformi\nBerane – Predsjednik opštine Dragoslav Šćekić sastao se sa Fabiom Dragom, tim liderom Projekta jačanja kapaciteta i podrške lokalnoj samoupravi u implementaciji razvojnih projekata koji finansira Evropska Unija, povodom implementacije projekta ,,Uspostavljanje regionalnog biznis Centra – biznis inkubatora na sjeveroistoku Crne Gore”.\nSastanku su prisustvovali: potpredsjednik Rade Kljajić, savjetnik predsjednika Veselin Bakić, menadžer projekta RBC Tatjana Mališić Delević, savjetnica za međunarodnu saradnju Ana Vulević i projekt menadžer u Opštini Predrag Šćekić.\nPredsjednik Šćekić pozdravio je prisutne i iskazao zadovoljstvo uspješnom saradnjom na pomenutom projektu u proteklih nekoliko mjeseci. Kako je kazao, kvalitetna komunikacija nastaviće se i ubuduće a lokalna uprava ulagaće napore na poboljšanju kapaciteta za pripremu projekata i njihovu implementaciju, posebno u kontekstu ograničenih finansijskih prilika i mogućnosti koje nude fondovi Evropske Unije.\nVođa Tima Fabio Drago istakao je da projekat uspostavljanja regionalnog biznis centra napreduje zadovoljavajućom dinamikom i da treba razmišljati o nekim budućim projektima i temama na kojima bi Opštini mogli pružiti podršku. Kroz projekat izgradnje RBC-a treba unapređivati međuopštinsku saradnju među partnerima i prepoznati značaj iste, obzirom da su to temeljni koraci za buduće, još značajnije projekte.\nProjekat ,, Uspostavljanje regionalnog biznis Centra – biznis inkubatora na sjeveroistoku Crne Gore” realizuje se u okviru IPA I, Podrška reformi lokalne samouprave ,,Međuopštinski razvojni grant programi“ od decembra 2013. godine, u partnerstvu sa opštinama Plav, Andrijevica, Rožaje i Bijelo Polje, i Regionalnom razvojnom agencijom za Bjelasicu, Komove i Prokletije.\nRadovi na objektu su započeti u julu i do decembra 2014. godine je izvedeno 80 odsto radova. Završena su osnivačka akta preduzeća Regionalni biznis centar i donešene su Odluke o osnivanju preduzeća u opštinama Berane, Rožaje, Plav i Andrijevica. Sproveden je tender kojim je odabran trener koji treba da pruži obuku zaposlenima u preduzeću Regionalni biznis centar i opštinskim službenicima kroz tri trening modula. Pripremljen je tender za nabavku inventara u objektu Regionalnog biznis centra u skladu sa procedurama Evropske Unije.


23/02/2015 | 12:40\nTomanović je u Specijalnom sudu zahtevao i da svedoči bivši ministar privrede Saša Radulović, za koga tvrdi da je pomogao da se napiše optužnica.\nOn je kazao da je Radulović to radio pre nego što je postao ministar i zatražio da sud nabavi ugovor Tužilaštva i Radulovića o njegovom angažovanju i da ustanovi ko mu je platio za rad.\n"Nijedna radnja koju je opisao tužilac, nije protivpravna. Nema krivičnog dela ako radnja ne sadrži protivpravnost, i to je centralna stvar i najveći problem rada tužilaštva od početka", rekao je Tomanović.\nKako je istakao, Mišković je optužen da je zajmom putarskim preduzećima stekao protivpravnu korist od 217.000 evra, a ne "milione koji se spominju u medijima".\nTomanović je dodao da optužnica tereti Marka Miškovića za to što je kupio akcije po jednoj ceni, a prodao po drugoj, ostvario profit i "ništa više".\nPo njegovim rečima, svaka radnja njegovih branjenika je opisana u optužnici sasvim u skladu sa zakonima, Ustavom i međunarodnim konvencijama.\nOn je rekao da se Miroslavu Miškoviću krši pravo na pretpostavku nevinosti i da će se zbog toga žaliti Ustavnom sudu Srbije.\nMišković je zajedno sa vlasnikom Nibens grupe Milom Djuraškovićem i drugima optužen za zloupotrebe u preduzeću za proizvodnju maziva FAM iz Kruševca, putarskim firmama i utaju poreza.\nboris tadić/hronika/nibens grupa/optuznica/saša radulović


Garažna melodrama „Aleksandra” Saše Radojević premijerno na 47. Festu « FCS\nGaražna melodrama „Aleksandra” Saše Radojević premijerno na 47. Festu\n16. феб 2019 | Autor: Đorđe Bajić\nNovi film Saše Radojevića, „Aleksandra“, imaće svoju svetsku premijeru na 47. Festu, u okviru programske celine „Fest predstavlja“. Saša Radojević je o svom novom filmu za portal FCS-a rekao sledeće: „Aleksandra je melodrama u kojoj se akteri poigravaju sa pokušajem naslovne junakinje da dođe do identiteta. Ovaj film karakterišu nežnost, prevare, posesivnost, krađe, melanholija i bolni osećaj večite zarobljenosti. U njemu u vremensku kapsulu smeštam i prizore rukavaca grada pre nego što zauvek nestanu.“\nMelodrama je žanr koji je redak u savremenom srpskom filmu, ali ima veliko prisustvo u dosadašnjoj istoriji filma, literaturi i na televiziji. Po rečima reditelja, autorska ekipa filma „Aleksandra“ pokušala je da spoji andergraund produkciju karakterističnu za garažne filmove oslobođene ideoloških i finansijskih presija i, s druge strane, melodramske motive, koji su kod najšire publike vrlo ukorenjeni i omiljeni.\nO radnji filma, Radojević kaže: „Aleksandra i njena majka, Draginja, zaljubljene su u istog čoveka, Radeta. Svaka, na svoj način, želi da se izvuče iz rutine, usamljenosti, sivila, slabosti, kroz tu vezu. Aleksandra pokušava da nađe svoj identitet, a Draginji je očito lakše da kontroliše i vodi mali porodični posao, nego emotivni život, pa i odnos sa kćerkom.“ Glavne uloge tumače Tatjana Venčelovski, Milutin Milošević, Jelena Šušnjar, Ljuma Penov, Dubravka Kovjanić i Anđelija Vujović.\nFilm „Aleksandra“ će svoje prvo prikazivanje imati 26. februara u Dvorani kulturnog centra (početak u 22 časa), a 27. i 28. slede reprize.


Za programe podrške poljoprivrednim proizvođačima ove godine Grad Trebinje preko Agrarnog fonda obezbijedio je 300.000 KM, što je do sada najveće budžetsko izdvajanje za agrar.\nDirektor Agrarnog fonda Veselin Dutina je pojasnio da će sredstva biti plasirana kroz deset programa podrške. Nastojali su, dodaje, da pokriju kompletnu poljoprivrednu proizvodnju – a javni pozivi za korisnike biće raspisivani periodično i u skladu sa kalendarom poljoprivrednih radova.\nProgram podrške individualnim poljoprivrednim proizvođačima, sa obezbijeđenih 40.000 KM, raspisan je tokom cijele godine, a kao i lani – kroz program privođenja zemljišta kulturi – mehanizacija Agrarnog fonda zainteresovanim korisnicima obrađivaće zemljište potpuno besplatno.\n„S tim što onima kojima je to potrebno za novoobrađene poljoprivredne površine mi kupujemo sadni materijal – rasad povrća ili sadnice nekog voća. Tokom marta ili aprila raspisaćemo i javni poziv za dodjelu rasada paprike i paradajza, koji su naši inžinjeri proizveli u našem plasteniku. Ove godine smo posijali oko 15.000 sadnica paprike i paradajza, a radićemo na način da veće količine podijelimo kako bi korisnici mogli da proizvedu i višak za tržište, koji ćemo – kako će ugovorima biti definisano – dijelom da otkupimo, po cijeni koja je aktuelna na tržištu“, pojasnio je Dutina.\nI ove godine Agrarni fond je planirao sredstva za subvencionisanje troškova električne energije udruženjima korisnika voda, za šta će biti izdvojeno 12.000 KM. Dva javna poziva – u aprilu i avgustu – namijenjena su pčelarima početnicima – za dodjelu pčelarskih paketa, ukupne vrijednosti 22.000 KM.\n„Takođe, u maju je planiran javni poziv za dogradnju i rekonstrukciju stočarskih objekata, za šta smo izdvojili 30.000 KM. Ove godine prvi put uvodimo i pravilnik za nabavku žive stoke – muznih grla goveda, što smo planirali za jun a za ovu namjenu smo izdvojili i najviše novca iz agrarnog budžeta – 80.000 KM“, istakao je Dutina.\nU iznosu od 40.000 KM obezbijeđen je i mini grant za nabavku različite poljoprivredne opreme – od mehanizacije, muzilica, do opreme za pčelare, poput vrljacki ili topionika za vosak. Za nabavku i dodjelu plastenika, planiranu u septembru, rezervisano je 50.000 KM, dok je u decembru javni poziv za drugu sezonu programa kooperantske saradnje u proizvodnji krompira.\n„Ove godine smo podijelili pet tona sjemenskog krompira, uz obavezu da proizvođači nama prodaju određenu količinu roda, 700 kg po dunumu, po cijeni od 0,40 KM, što smatramo da je fer cijena – s obzirom na to da su korisnici besplatno dobili i sjemena i obradu zemljišta. Na ovaj način želimo da osnažimo i naše otkupne stanice, kojih imamo ukupno četiri“, zaključio je Dutina.\nOn je napomenuo da će uz sredstva namijenjena programima podrške poljoprivrednicima, na raspolaganju Agrarnom fondu biti i dodatnih 200.000 za kapitalne investicije.


Špijuniraju WhatsApp: Policija pomaže u istrazi - Tehnologija Vesti - Aktuelno|net\nŠpijunski softver (spyware) koji je stvorila vešta grupa hakera-najamnika iskoristio je manu u kodu popularne aplikacije za dopisivanje WhatsApp i preuzeo kontrolu nad desetinama telefona, saopštila je kompanija WhatsApp.\nŠpijunski softver izrađen od strane "naprednog hakera" uspio je da "upadne" u više mobilnih telefona putem popularnog Whatsapp programa za komunikaciju, i to bez intervencije korisnika kroz glasovne pozive u aplikaciji.\nŠpijunski softver izrađen od strane „naprednog hakera“ uspeo je da „upadne“ u više mobilnih telefona putem popularnog „Vocap“ programa za komunikaciju, i to bez intervencije korisnika kroz glasovne pozive u aplikaciji. List „Fajnenšel tajms“ je kao mogućeg hakera u ovom slučaju označio izraelsku grupu NSO, preneo je AP. Špijunski softver NSO-a je više puta otkriven...Pročitaj više


SDS protiv vraćanja akcize na gorivo | Banjaluka.net\nSDS protiv vraćanja akcize na gorivo\nNakon sjednice Glavnog odbora (GO) SDS-a, Miličević je na pres-konferenciji u Banjaluci rekao da će sredstva po tom osnovu “poslužiti Vladi RS samo za krpljenju rupa u budžetu”.\n– Što se tiče akciza na cigarete i alkohol, SDS će preko svojih predstavnika u Narodnoj skupštini RS zahtijevati da se ta sredstva moraju trošiti ciljano za Fond zdrvstvenog osiguranja i za zdravstvo, a ne u bilo koje druge svrhe, pogotove ne za krpljenje rupa u budžetu – dodao je Miličević.\nJedna od odluka GO SDS jeste i da “vlada Željke Cvijanović nema adekvatan legitimitet jer je nastala na političkoj korupciji te da se sve njene odluke dovode u pitanje”.\nGO SDS još jednom ističe da ministri u Savjetu ministara iz te stranke, Dragan Mektić i Mirko Šarović, “na najbolji način rade svoj posao i zastupaju interese RS i o tome imaju najbolje ocjene u svom radu”.\n– Takođe, GO SDS stoji iza svih svojih predstavnika u organima BiH, kao i u Narodnoj skupštini Republike Srpske. Sve napade koje SNSD ciljano upućuje prema njima odbacujemo sa gnušanjem i smatramo da je to još jedan vid političkog nasilja koje koristi SNSD – naveo je Miličević.


Osvaldov prsten na izložbi o Kenediju\nVenčani prsten koji je pripadao ubici Džona F. Kenedija, Liju Harviju Osvaldu, našao se u Muzeju u Dalasu u kome je predstavljena priča o ubistvu amerčkog predsednika.\nFoto: Wikipedia/Photographer not credited\nPrsten koji je pripadao Osvaldu i koji je ostavio na komodi ujutro na dan ubistva, 22. novembra 1963. godine, našao se u postavci na ovoj izložbi. Prsten je prvi lični predmet u muzeju koji je pripadao Osvaldu, prenosi ABC njuz.\nNakon što ga je Tajna služba vratila, prsten je proveo dosta vremena među advokatskim dokumentima, a posle je vraćen njegovoj udovici.\nOna ga je prodala na aukciji 2013. godine anonimnom kupcu za 108.000 dolara.\nIz Muzeja u Dalasu je saopšteno da je prsten dobijen u vreme kada je i prodat, ali detalji nisu precizirani.\nDžon F Kenedi


Aug 12, 2019 Epson Srbija\nLee Withers, menadžer proizvoda pri Epson Europe, ovom prilikom je rekao: „Naši štampači sa sistemom rezervoara za mastilo dostigli su više od 30 miliona prodatih jedinica širom sveta, zato što su se pokazali kao pouzdani, ekonomični i efikasni sistemi za štampanje1. Ovi novi mono EcoTank modeli će se nadovezati na taj uspeh, pružajući korisnicima i malim preduzećima rešenje za dramatično smanjenje troškova štampanja, uz uštedu do 50% u periodu od tri godine, u poređenju sa monohromatskim laserskim štampačima2“.\nŠtampač je inteligentno dizajniran sa kompaktnim gabaritima i rezervoarom za mastilo koji je postavljen na prednjem delu, a ne sa strane. Ovo omogućava da se nivoi mastila gledaju spreda, što daje veću fleksibilnost u pogledu mesta na kojem se štampač može postaviti. Zarad ugodnog iskustva, bočice imaju sistem za strujanje vazduha, tako da tokom procesa punjenja nije potrebno stiskanje. Mono štampači su energetski efikasni i pomažu pri minimizovanju potrošnje energije i smanjenju ukupnih troškova. U poređenju sa mono laserskim štampačima, korisnici mogu da uštede i do 95% u potrošnji energije


Sedam održanih seminara za nama\nU petak, 21. aprila, održan je seminar pod nazivom „Porodica i vrtić-saradnja sa porodicom“, pod kataloškim brojem 605. Seminar je realizovan u PU „Bambi“, za vaspitače u predškolskim ustanovama i za medicinske sestre-vaspitače, stručne saradnike u predškolskoj ustanovi, a realizatori su bili Marica Mecek, Vesna Jovović i Snežana Bulatović.\n„Adolescent i specifični stilovi kontakta u porodici – obuka za rad sa učenicima i roditeljima”\nU ponedeljak, 17. aprila, 2017. godine,u organizaciji CSU KG realizovan je seminar „Adolescent i specifični stilovi kontakta u porodici – obuka za rad sa učenicima i roditeljima” u Prvoj tehničkoj školi. Seminar je organizovan za nastavnike Prve tehničke škole i stručne saradnike, a realizatori su bili: Biljana Ercegovčević, dipl.školski psiholog-pedagog, dipl.geštalt psihoterapeut, Medicinska škola "Dr Andra Jovanović", Šabac; mr Božidar Topalović, pedagog u penziji, Udruženje za podršku vaspitanju i obrazovanju ODSTAR, Šabac; Katarina Jovanović, dipl.psiholog i porodični savetnik, Udruženje za podršku vaspitanju i obrazovanju ODSTAR, Šabac.\nSeminar „Liderstvo u obrazovanju-upravljanje obrazovnim institucijama (deo 1)“\nU subotu i nedelju, 20. i 21. marta, u organizaciji CSU KG, održan je dvodnevni seminar pod nazivom „Liderstvo u obrazovanju-upravljanje obrazovnim institucijama (deo 1)“, kataloški broj 496, u Prvoj tehničkoj školi, u Kragujevcu. Seminar je organizovan za direktore osnovnih i srednji škola a realizatori su bili Sonja Stamenović, samostalni savetnik na poslovima obrazovanja i sporta, u Beogradu i Jelena Teodorović, vanredni profesor na Fakultetu pedagoških nauka u Beogradu.


Zaštita dece i njihovih prava tokom pandemije virusa COVID-19 - Udruzenja.info\nPosted at h in Ostale slobode, Praksa\tby\tAdmin\nEskpanzija pandemije korona virusa otvorila je brojna pitanja za čije rešavanje država nije bila adekvatno pripremljena, a jedno od njih je i kako se postupa sa decom čiji su roditelji odsutni usled lečenja od zaraze virusom Covid-19.\nDa nije reč samo o hipotetičkom problemu svedoči situacija u Vranju kada je troje dece ostalo samo u stanu, nakon što im je otac preminuo a majka prebačena na bolničko leče zbog infekcije korona virusom. Reč je o maloletnoj deci uzrasta od 9, 14 i 16 godina koji imaju rođake koji su spremni da preuzmu staranje o njima, ali to nije bilo moguće jer u tom trenutku još nisu stigli testovi koji bi utvrdili da li je neko od dece zaražen. Dodatni problem stvara činjenica da se oni nalaze u izolaciji i da shodno tome ne smeju da napuštaju stan, kao što nije dozvoljeno ni da ih neko obilazi.\nNakon što je javnost obaveštena o ovo slučaju, Ministarstvo za rad, zapošljavanje, boračka i socijalna pitanja donelo je Instrukciju o postupanju ustanova socijalne zaštite u uslovima proglašenog vanrednog stanja izazvanog pandemijom oboljevanja od virusa Covid-19, u zaštiti dece bez roditeljskog staranja. Pomenuta instrukcija propisuje obavezu Centra za socijalni rad da deci obezbedi zdravstveni pregled, primenu adekvatnih epidemioloških mera kao i obavezno testiranje ukoliko ono nije prethodno izvršeno, kao i zadovoljenje osnovnih egzistencijalnih potreba i nadzora ukoliko se na osnovu izvršene procene zaključi da deca mogu da ostanu u okviru porodičnog stana ili kuće. Takođe se zahteva i obavezna participacija dece u celokupnom toku postupka, kao i pribavljanja njihovog mišljenja i\nsaglasnosti o preduzimanju mera, u skladu sa odredbama Porodičnog zakona i Zakona o socijalnoj zaštiti.


"Pogrešno je sljedeće - napustiti eurozonu, ne isplatiti dugove ali i dalje očekivati priliv kapitala iz budžeta EU", izjavio je Šulc za nedjeljno izdanje njemačkog lista Frankfurter algemajne cajtung.\nGrčki ministar finansija Janis Varufakis ocijenio je u autorskom članku za isti list da će njemačka kancelarka Angela Merkel biti pred "odlučujućim izborom" u ponedjeljak na vanrednom evropskom samitu posvećenom Grčkoj.\nGrčka i kreditori - MMF, Evropska unija i Evropska centralna banka, ne mogu da se dogovore o načinima isplate pomoći. Glavni kamen spoticanja su reforme koje treba Grčka treba da provede i koja se ne slaže s prijedlogom EU.\n"Sada sve zavisi od vanrednog sastanka Evropske unije u ponedjeljak", rekao je Varufakis dok je njemačka kancelarka u petak ocijenila da će sastanak biti vjerovatno savjetodavan bez grčkih koncesija koje bi omogućile osnovu za postizanje sporazuma.\nMnogi evropski zvaničnici ocijenili su da bez novog prijedloga reforme Grčke, sastanak u ponedjeljak će biti "uzaludan".


Pevačica je sa pratiocima na Tviteru podelila kakve uvrede dobija od korisnika društvenih mreža\nPevačica Sara Jovanović, koju domaća javnost zna kao Saru Jo, nedavno se prijavila na izbor za srpskog predstavnika na narednoj Beoviziji. Koleginica Maja Nikolić ju je prozvala izjavivši da joj je „unapred nameštena pobeda” zbog čega je Sara Jo odlučila da joj uzvrati udarac. Naime, ona je objavila snimak u kom karikira Majino pevanje iz jedne emisije, zbog čega se našla na meti osuda i uvreda na društvenim mrežama.\n- „Blamiraš se, majmunčino”, „Koliko smara više ova kobiletina, mrš”, „Tukla bih je”, „Dokle će ova kobila misliti da je interesantna?” - samo su neke od brojnih šokantnih poruka koje je Jovanovićeva dobila, a zbog toga je imala potrebu i da se oglasi na Tviteru i prizna sa čime se sve suočava:\nTema je preopširna, i zbog toga sam uglavnom izbegavala diskusije o tome, ali ajde ovog puta da se nadovežem na jučerašnju objavu: pic.twitter.com/gZtabF1aVx — Sara Jo (@MissSaraJo) December 19, 2021\nSara Jo zaplesala s novim dečkom, pa razmenjivali nežnosti: Pao i poljubac pred kamerama! (FOTO)\n- Od šaljivog odgovara na vrlo jasnu optužbu i uvredu, došli smo do dvadesetčetvoročasovnog razvlačenja, vređanja, pretnji, kao i dovođenja u pitanje mojih feminističkih i aktivističkih stavova…?!?!?!? - napisala je Sara, a zbog komentara korisnika ove društvene mreže imala je potrebu detaljno da objasni zbog čega prolazi kroz torturu:\n- Nikad se više nije pričalo o važnosti toga da budeš svoj, da čvrsto stojiš iza svojih stavova, mišljenja, a društvo, mediji, porodica, okruženje nas vrlo često (svesno i nesvesno) upravo u tome sputavaju. Ponekad i iz najboljih namera. Skoro deset godina pazim na svaki svoj korak, odluku, izjavu, opis, sve ono što podrazumeva ovaj posao.\nKao i većini izvođača (pogotovo ženskih), nametnuto mi je da budem “anemična”, da ćutim, budem lepa, i gledam svoja posla, well - sad, više nego ikad, shvatam da sloboda, u bilo obliku, nema cenu. — Sara Jo (@MissSaraJo) December 19, 2021\n- Kao i većini izvođača (pogotovo ženskih), nametnuto mi je da budem “anemična”, da ćutim, budem lepa, i gledam svoja posla, well - sad, više nego ikad, shvatam da sloboda, u bilo kom obliku, nema cenu - napisala je Sara Jo u jednom od svojih obraćanja.\n„Sa 17 nisam mogla ovako da izgledam!" Sara Jo otvoreno o seksualnosti: Otkrila i kako joj je tata reagovao na spot za pesmu „Divlja"!\nSara Jovanović Sara Jo pevačica Estrada Vređanje optužbe buling


Peta osnovna škola: Uspeh učenika najveća pohvala rada celog kolektiva - Valjevo\nPeta osnovna škola: Uspeh učenika najveća pohvala rada celog kolektiva\nPosted by: REDAKCIJA VALJEVSKA POSLA in Valjevo 30. June 2018.\tComments Off on Peta osnovna škola: Uspeh učenika najveća pohvala rada celog kolektiva\nU Osnovnoj školi Sestre Ilić, popularno nazvanoj ‘’Petoj’’ čini se da je sve za pet. Obzirom na broj učenika koji su učestvovali na različitim takmičenjima, kao i na osvojene nagrade, nije iznenađujuća činjenica i da su imali više od 20 nosilaca diplome ‘’Vuk Stefanović Karadžić’’ jer, prema rečima Zorice Lazić:’’U protekloj školskoj godini zabeležen je i kvantitativan, još bitnije, i kvalitativan napredak učenika na takmičenjima’’.\nKonkretno, statistički izraženo, to znači da je u protekloj školskoj godini na takmičenjima učestvovalo 756 učenika, dok je na opštinskim bilo 229 đaka, zatim na okružnim ih je učestvovalo 67. Prvu nagradu osvojilo je osmoro učenika, njih 12 drugu i devetoro je trećeplasirano, dok je od 27 učenika koji su se plasirali na republička takmičenja, njih petoro je osvojilo nagrade: iz engleskog jezika zlatno odličje ponela je Marija Bojanić, dok je na ‘’FEDEMUS-u: deca kompozitori’’ nagrađena Sara Janevska. Na ‘’Književnoj olimpijadi’’ učestvovao je Konstantin Filipović koji je osvojio drugu nagradu, dok su bronzana odličja dobili Đorđe Jovanović na međunarodnom nadmetanju iz matematike Kengur i Simon Stefanović za plivanje. Inače, na ‘’Kengur-u’’ je učestvovalo 210 đaka, dok je za takmičenje iz matematike ‘’Arhimedes’’ oformljena ekipa od petoro učenika Pete osnovne, saznajemo od Zorice Lazić, v.d. direktorke Osnovne škole Sestre Ilić u Valjevu.\nMeđutim, u Osnovnoj školi ‘’Sestre Ilić’’ znatnu pažnju poklanjaju i učešću u različitim projektima zahvaljujući kojima, putem vannastavnih aktivnosti, često u neformalnim okolnostima ili prirodnom okruženju, deca usvajaju nova znanja iz: geografije, istorije, ekologije, biologije itd. Jedan od takvih projekata je trenutno aktuelan ‘’Obrazovni krug’’ autorke dr Gordane Stepić, savetnika ministra prosvete, priređen u saradnji sa RTS-om, Matematičkim institutom SANU i Savezom atletskih talenata Srbije. Pilot – projekat ‘’Obrazovni krug’’ podržan je od strane Ministarstva prosvete, nauke i tehnološkog razvoja vlade Republike Srbije i Francuskog instituta u Beogradu. Primarni cilj je učenje srpskog, odnosno maternjeg jezika za decu iseljenika, kao i usavršavanje francuskog za učenike škola učesnica u projektu, iz: Beograda, Zaječara, Novog Pazara, Rekovca, Sombora i Osnovne škole ‘’Sestre Ilić’’ iz Valjeva, u period od 1.marta do kraja juna ove godine. Za to vreme, u više navrata, učenici su komunicirali, zajednički ostvarujući raznovrsne aktivnosti uz pomoć nastavnika, istovremeno obavljajući vršnjačko učenje putem direktne komunikacije između učenika navedenih osnovnih škola iz Srbije i Dopunske škole iz Francuske, a sve to upotrebom elektronskih komunikacionih sredstava, kao što je ‘’Skajp’’ . Pilot – projektom je predviđeno da učenici u parovima rade mini – projekte na zadate teme iz domena: kulture, istorije, tradicije, sporta, muzike itd. Jedan od projekata koji su đaci OŠ Sestre Ilić pripremili na francuskom jeziku bio je predstavljanje proslavljenog košarkaša, Miloša Teodosića, nekada učenika ‘’Pete’’ osnovne u Valjevu. Prezentaciju su održali uz pomoć i podršku nastavnice francuskog jezika, Gordana Radojičić. Pilot- projekat ‘’Obrazovni krug’’ realizovan je u više etapa, tako da su deca, radeći u parovima uz pomoć nastavnika, u jednoj od faza međusobno predstavili i gradove u kojima žive, a pre par dana je završena poslednja etapa obavljena u Svilanjcu, u ‘’Poljoprivredno – veterinarskoj školi’’ gde su bili smešteni učenici u pratnji nastavnika i iz valjevske Osnovne škole Sestre Ilić. Inače, u prvoj godini realizacije, projektom je podrazumevano usavršavanje francuskog jezika jer u Srbiji vlada izuzetno interesovanje za ovaj jezik, i sve je učestalije da maturanti srednjih škola konkurišu i nastavljaju obrazovanje na fakultetima u Francuskoj. Međutim, već od naredne školske godine cilj je da projektom ‘’Obrazovni krug’’ bude obuhvaćeno još nekoliko stranih jezika.\nTakođe, u Osnovnoj školi Sestre Ilić u Valjevu, sledeći interesovanja svojih učenika, uspostavili su saradnju sa Ambasadom Japana u Beogradu. U saradnji sa profesorkom japanskog Suzanom Mišković, tokom protekle školske godine priređen je kurs japanskog jezika koji je pohađalo preko pedeset osnovaca iz Valjeva. Ambasada Japana u Beogradu je krajem aprila za sve polaznike iz cele Srbije, priredila svečano uručenje diploma održano u Rektoratu Univerziteta u Beogradu. Tom prilikom prisutne su pozdravili ambasador Japana, Njegova ekselencija, Đunići Marujama i Naoki Tsukada, direktora Micubiši korporacije za ovaj deo Evrope sa sedištem u Beogradu, uz prisustvo zvanica iz Društva japanologa Srbije i predstavnika Filološkog fakulteta Univerziteta u Beogradu.\n‘’Pokrenimo našu decu’’\nJoš jedan od bitnih projekata za učenike od prvog do četvrtog razreda, u koji je uključena i Osnovna škola Sestre Ilić je pod nazivom ‘’Pokrenimo našu decu’’ a baziran je na pravilnom razvoju fizičkih sposobnosti mališana. Obzirom da su direktni realizatori – nastavnici razredne nastave, nije neuobičajeno da učitelji krajem časa izdvoje pet minuta za opuštanje učenika i vežbe relaksacije u učionici, zahvaljujući čemu mališani lakše prate redovnu nastavu. Nije potrebno napominjati da su časovi fizičke kulture – neizostavni, planski realizovani, kao i da u svakoj nastavnoj godini Osnovna škola ‘’Sestre Ilić’’ u saradnji sa SRC Petnica i ‘’Valis’’-om organizuje obuku neplivača za učenike nižih razreda.\nTakođe, već godinama traje saradnja između valjevske Osnovne škole Sestre Ilić sa Osnovnom školom Gustava Šiliha iz Velenja, uz međusobne posete učenika i nastavnog kadra u cilju razmene iskustava i ostvarivanja zajedničkih projekata, te početkom naredne školske godine očekuju i ponovnu posetu Sloveniji.\nNo, prema rečima Zorice Lazić, v.d. direktora Osnovne škole ‘’Sestre Ilić’’ u Valjevu, konstantan problem, na koji je ukazala i komisija prilikom eksternog ocenjivanja škole u nastavnoj 2016/17. godini, odnosi se na pitanje bezbednosti, a to je umnogome uslovljeno, odnosno ugroženo samom lokacijom školskog objekta. U međuvremenu, instaliran je video nadzor, čime je poboljšano stanje, ali sve to nije dovoljno. Nadležnima su upućivali zahteve za dobijanje stalnog školskog policajca, međutim u dobijanim odgovorima su stizala obrazloženja da, zbog odsustva neophodnih resursa, nisu u mogućnosti da im izađu u susret, tj. da pozitivno reše zahtev. Tako da i dalje to pitanje ostaje aktuelno, tim pre jer sportski teren koji koriste je u vlasništvu mesne zajednice i kao takav neprekidno ostaje otvoren.\nInače, treba napomenuti da je za narednu 2018/19. nastavnu godinu u Osnovnu školu ‘’Sestre Ilić’’ već upisano 110 učenika u prvi razred, kao i da je postalo uobičajeno da neposredno nakon početka školske godine imaju priliv đaka iz ostalih škola, naznačava Zorica Lazić, v.d. direktor Osnovne škole ‘’Sestre Ilić’’ iz Valjeva.\nPeta osnovns škola Valjevo\t2018-06-30\nTagged with: Peta osnovns škola Valjevo\nPrevious: Ove godine 114 vukovaca\nNext: Upis učenika u srednje škole: Sutra provera lista želja


Maloprodajna cena važi za placanje u maloprodajnim objektima u Leskovcu, Nisu, Vlaostincu i Vranju.\nAko nemate vremena da svoju porudžbinu obavite preko našeg webshopa (online), pružamo Vam mogućnost telefonskog naručivanja na broj telefona 064/803-39-24 , ili e-mailom na shopmegatron@gmail.com. Naši zaposleni će Vam pomoći u registraciji, korišćenju funkcionalnosti našeg webshopa, pretraživanju artikala, pojedinostima o artiklu koji Vas interesuje ali i u samom odabiru i završnim koracima porudžbine.\nProizvodi će biti zapakovani tako da se uobičajenom manipulacijom u transportu ne mogu oštetiti. Kupac je dužan da prilikom preuzimanja proizvoda proveri eventualna oštećenja i odmah ih reklamira dostavnom radniku koji je robu dostavio, odnosno da odbije da preuzme pošiljku na kojoj su vidljiva spoljna oštećenja. Ako je paket ostecen kupac je duzan da odmah kontaktira kurirsku sluzbu i napravi zapisnik o steti.\nMegatronshop.com – Home Centar Vera doo ceni Vašu privatnost, zato o Vašim podacima izuzetno pažljivo brine i maksimalno poštuje načelo zaštite privatnosti.\nNikada i ni na koji način nećemo zloupotrebiti vaše privatne informacije.Zaštita privatnosti ličnih podataka korisnika našeg sajta je od najvećeg značaja za nas. Sve aktivnosti na internetu koje su povezane sa Megatronshop.com usklađene sa zakonima naše zemlje i Evropske unije.\nMegatronshop.com će vaše lične podatke koristiti isključivo u svrhe tehničke administracije, kako bi vam omogučio pristup posebnim informacijama i uslugama, kao i za komunikaciju sa vama.\nZaposleni u Megatronshop.com su obavezni da poštuju poverljivost vaših podataka.\nSve posredovane informacije su sigurne, i ni pod kojim uslovima neće biti ustupljene trećem licu, što Vam osigurava potpuno sigurno i bezbedno poslovanje i saradnju sa Megatronshop.com .\nVaše pravo na informacije koje se tiču politike zaštite vaše privatnosti ili toga kako se postupa sa vašim privatnim podacima možete ostvariti upučivanjem zahteva na adresu shopmegatron@gmail.com i u najkraćem roku ćemo Vas obavestiti koji od vaših ličnih podataka su prikupljeni tokom posete Megatronshop online portalu.


Tanjug 19. septembra 2019. 19:45\nBANJALUKA – Predsednica Republike Srpske, Željka Cvijanović, izjavila je, uoči sastanka političkih lidera RS s predsednikom Srbije Aleksandrom Vučićem u subotu, da je potrebno srpsko jedinstvo o važnim političkim pitanjima.\nIstakla je da je vrlo prepoznala jednu poruku, Senada Bratića, koji je podnoseći juče neopozivu ostavku na mesto potpredsednika Republike Srpske, rekavši tom prilikom da ne želi “temu koja će obezbediti svesrpsko jedinstvo”.\n“Svakome ko čita politiku na poseban način to treba nešto da znači. A zar ne bi trebala da bude poruka, s druge strane, baš treba da postoji takvo jedinstvo”, zapitala je Cvijanović, prenela je RTRS.\nBratić je ostavku podneo nakon što je NSRS zakazala sednicu o njegovom opozivu zbog podrške koju je dao usvajanju Programske deklaracije SDA BiH na kongresu te stranke održanom u subotu.


Šta će biti bez “mame MERKEL” na čelu NEMAČKE?! “Došlo je vreme da BERLIN izabere stranu”! – Naši u svetu\nObjavljeno 17/09/21 u 18:00\nPostizanje konsenzusa, što je bio pristup nemačke kancelarke, više nije održiv u Evropi teško pogođenoj krizama, pokazalo je istraživanje Evropskog saveta za spoljne odnose (ECFR).\nPosle 15 godina “merkelizma”, neutralnog pristupa nemačke kancelarke sa naglaskom na postizanju konsenzusa, mnogi Evropljani su prihvatili Nemačku kao EU lidera. Međutim, nova studija ECFR-a pokazuje da će Berlin posle penzionisanja Angele Merkel, morati da napravi neke radikalne promene.\n“Angela Merkel je postala otelotvorenje snažne i stabilne Nemačke i tokom decenije i više kriza, pozicionirala se kao sidro Evrope”, naveo je koautor izveštaja ECFR-a, Pjotr Buras.\n“Merkelizam više nije održiva opcija. Merkel je uspevala da zadrži status kvo na kontinentu, ali izazovi sa kojima je Evropa sada suočena – pandemija, klimatske promene, geopolitički problemi, zahtevaju radikalna rešenja a ne kozmetičke promene. EU je potrebna vizionarska Nemačka”, navodi se u studiji zasnovanoj na anketama u 12 zemalja članica EU.\nAnkete su pokazale da Merkel, koja krajem meseca napušta politiku, i dalje uživa snažnu podršku Evropljana. Većina ispitianika (41%), uključujući one iz Holandije (58%), Španije (57%) i Portugalije (52 posto) bi, hipotetički, radije videli Angelu Merkel nego francuskog predsednika Emanuela Makrona na čelu EU.\nIspitanici u 12 zemalja EU takođe veruju da će Nemačka braniti njihove interese, uključujući ekonomsku i finansijsku politiku, uprkos žestokim kritikama na račun Berlina zbog mera štednje i balansiranja vudžeta. Čak i zemlje sa drugačijim politikama poput Španije (45%) i Mađarske (50%) podržavaju ekonomsko vođstvo Nemačke.\nTakođe, 35 procenata Evropljana bi volelo da Berlin preuzme kormilo kada je reč o ljudskim pravima, uključujući 49 procenata ispitanika u Mađarskoj i 23 posto u Poljskoj koje su u klinču sa Briselom oko poštovanja vladavine zakona.\nVećina ispitanih Evropljana očekuje da će bez mame Merkel na čelu, biti više sukoba u svetu. Međutim, poverenje u Nemačku kao geopolitičkog lidera je nisko. Svega 25 posto ispitanika misli da bi Nemačka trebalo da vodi EU odnose sa SAD, a kada je reč o EU odnosima sa Rusijom i Kinom, ta podrška je još niža – 20 procenata i 17 posto.\nAnketa je pokazala i razliku u tome kako Evropljani vide Nemačku i kako Nemci vide Nemačku. Ispostavilo se da Nemci nisu ubeđeni da njihova zemlja može i treba da igra veću ulogu u EU. Samo je na pitanje o zaštiti ljudskih prava i demokratije, više od trećine Nemaca (38%) ocenilo da bi njihova zemlja mogla da brani EU interese, dok je svaki peti smatrao da Berlin ne bi mogao da bude predvodnik ni u jednom od više pitanja i problema predstavljenih u izveštaju.\nNemci su pesimisti i kada je reč i o životu posle Merkelove. Čak 52 posto njih veruje da je zlatno doba prošlo, dok u 12 EU zemalja tek 34 procenta ispitanika misli isto.\nAutori studije navode da rezultati pokazuju da će Nemačka, ako želi da zadrži reputaciju i poverenje koje su uživali tokom ere Angele Merkel, morati radikalno da razmotri svoju politiku prema EU, uključujući i otvoreniji sukob sa Poljskom i Mađarskom zbog kršenja vrednosti bloka, ali i spoljnu politiku saradnje sa Rusijom i Kinom.\n“Ključni izazov za pobednika izbora iduće nedelje biće da ubedi Nemcde da je njihovom odnosu sa EU potrebna ozbiljna promena”, rekla je koautorka studije Jana Puglierin.\n“Pristup EU kohezije, koji je oblikovao EU politiku agendu tokom ere Merkel, mogao bi da bude primamljiv za njenog naslednika ali u svetlu međunarodnih kriza i uloge Nemačke unutar EU, taj pristup je teško održiv”, dodala je ona.\nAko Nemačka želi da zadrži svoj status pokretačke snage EU, moraće da se ozbiljnije pozabavi pitanjima koja su važna njenim građanima i EU partnerima jasno stavi do znanja kako EU može da opstane u ovom podeljenom i krizom uzdrmanom svetu, dodala je Puglierin.\nNaslednik Merkelove takođe će morati biračima kod kuće da “proda” važnost nemačkog vođstva u bloku. “Ne mogu više da priušte sebi da budu neutralni i zadržavaju status kvo. Došlo je vreme da Berlin izabere stranu”, poručuju autori studije.


Fakultet za inženjerski menadžment - Osnovni podaci o firmi\nAlfa Univerzitet u Beogradu-Fakultet za inženjerski menadžment\nProf. dr Slobodan Živković, dekan\nFakultet za inženjerski menadžment je osnovala grupa mladih priznatih naučnika, koji su stekli zvanja na poznatim svetskim Univerzitetima i vratili se u Srbiju kako bi preneli najbolje i najsavremenije akademske programe.\nProfesori sa Univerziteta Cambridge, London, Stanford, Potsdam, Cornell i Rutgers prenose najsavremenije metode učenja i veštine koje će budućim evropskim generacijama biti potrebne.\nInstitucija nudi programe osnovnih, master i doktorskih studija.\nFakultet je prva visokoškolska institucija čije je programe priznalo Društvo inženjerskog menadžmenta Srbije i ima ustanovljenu tehničku saradnju sa najelitnijm inženjerskim preduzećima u oblastima inženjeringa, informatike i telekomunikacija u Srbiji, koja je od direktne koristi studentima.\nU skladu sa Bolonjskom deklaracijom, na Fakultetu se organizuju osnovne akademske studije, diplomske akademske studije i doktorske studije i u sastavu je univerziteta Union „Nikola Tesla“ u svojstvu nezavisnog pravnog lica.


Sledeće nedelje počinje GREEN FEST - Popular Science Srbija\nPosted on October 23, 2014 by KBoris\nPeti međunarodni festival zelene kulture „Green Fest” biće održan od 29. do 31. oktobra u Domu omladine Beograda.\nRevijalni i takmičarski filmovi, izložbe fotografija, zeleni inovativni proizvodi, inicijative i tehnologije, kreativne radionice, debate, predavanja, i još mnogo interesantnih sadržaja, deo su festivala „Green Fest“, koji pokreće zeleni talas promena u društvu. Festival je programski podeljen na tri celine: „Green Screen Fest“ – program takmičarskog i revijalnog filma, „Green Field“ – obrazovni program i „Green Square“ – izložbeni program „zelenih“ inovacija, organizacija i proizvoda. U okviru filmskog programa će se naći 52 takmičarska kratka i amaterska filma iz 24 zemalje, kao i 8 revijalnih filmova, od kojih će čak 7 biti premijerno prikazani u Srbiji.\nPored ovog ostvarenja, posetioci će biti u prilici i da pogledaju, “Osveta električnog automobila” o istraživačkim i razvojnim programima razvoja električnih automobila najvećih svetskih kompanija i njihovoj borbi – ko će napraviti prvi, najbolji i najbolje prihvaćeni električni automobil za moderno doba i tržište automobila, “Obala” o posledicama neodgovorne urbanizacije koji nas vodi u srce kontraverzi o klimatskim promenama, gde se sudaraju politika, ekonomija i nauka, “Nafta i voda” koji nas upoznaje sa borbom “Davida i Golijata”, malog amazonskog plemena i njihovog mladog lidera protiv naftnih kompanija, koji se bore da sačuvaju svoje istorijske korene i ognjišta, “Veći od života” – priča o životu u gradovima i mogućnostima kvalitetnijeg života kroz primenu ideje “čovek u centru planiranja razvoja grada”, i “Prokletstvo brana” koji se bavi temom negativnih efekata brana i bezbednijim opcijama za proizvodnju energije.\nFestival će biti zatvoren filmom „Rat za pesak“ koji govori o novoj “zlatnoj” groznici – ratu za drugi najviše korišćeni resurs na svetu – pesak. Ovogodišnji Međunarodni festival zelene kulture “Green Fest” se održava uz pomoć Ministarstva omladine i sporta RS, Grada Beograda – Sekretarijata za zaštitu životne sredine i Sekretarijata za kulturu i podršku kompanija Lenovo i Canon, kao i mnogobrojnih partnera i prijatelja.\nFOTO: Centar za unapređenje životne sredine – CUZS


petak, 21 mart 2014 16:00\nNa teritoriji vlasotinačke opštine od ponedeljka počinje anketa u domaćinstvima o tome koliko se efikasno koristi ogrevno drvo. Nju će sprovoditi diplomirani studenti ili apsolventi Šumarskog fakulteta, u okviru Programa razvoja održivog bioenergetskog tržišta u Srbiji. Ovaj projekat, na osnovu bilateralnog sporazuma vlada Nemačke i Srbije, sprovodi Nemačka organizacija za međunarodnu saradnju, a glavni partner u Srbiji je Ministarstvo poljoprivrede, šumarstva I vodoprivrede.\n-Naš cilj je da pokažemo da se ogrevno drvo može efikasnije koristiti u zagrevanju domaćinstava, da za ono što plate ljudi dobiju više energije. S druge strane, sagorevanjem drveta i drugih drvnih goriva, količina ugljendioksida koja se emituje u atmosferu za 1 kilovatsat dobijene energije 18 puta je manja u odnosu na ugalj i 12 puta u odnosu na onu koja se dobije sagorevanjem mazuta. Zato nema čistijeg goriva od drveta, ali treba znati iskoristiti ga na najbolji način – rekla je rukovodilac projekta Milica Vukadinović.\nOna je dodala da mi koristimo pet puta više energije da zagrejemo istu površinu nego, recimo, Danci.\nProjekat “Efikasno korišćenje ogrevnog drveta u domaćinstvima” sprovodi se u Vlasotincu, Leskovcu, Užicu i Bajinoj Bašti. Kriterijum za izbor ovih mesta bio je procenat korišćenja drvnog biogoriva za zagrevanje domaćinstava koji u slučaju ova četiri mesta iznosi preko 60%.


Vesti online / Sport / Fudbal / Maradona: Prevaren sam i izdan\nMaradona: Prevaren sam i izdan\nBivši selektor fudbalske reprezentacije Argentine Dijego Armando Maradona izjavio je da je razočaran u čelnike nacionalnog Saveza.\nČelnici Fudbalskog saveza Argentine (AFA) raskinuli su pre dva saradnju sa Maradonom, koji nije želeo da prihvati nove uslove ugovora.\nMaradona je istakao da je posebno razočaran u prvog čoveka AFA Hulija Grondonu i direktora reprezentacije Karlosa Bilarda.\n"Grondona mi je u svlačionici posle eliminacije sa Svetskog prvenstva u Južnoj Africi rekao da je zadovoljan mojim radom i da želi da nastavim da budem selektora. On je to izjavio pred svedocima. Međutim, po povratku u Argentinu stvari su se na bizaran način promenile. Imali smo sastanak u ponedeljak. Rekao mi je da želi da ostanem selektora, ali da moram da promenim stručni štab. Kada mi je to saopštio bilo mi je jasno da ne želi da nastavim sa svojim poslom. Znao je da je nemoguće da ostanem bez svojih saradnika. Ja sam stajao iza njih. Možda su neki ljudi mislili da ću da izdam svoje pomoćnike. Možda bi to neko uradio. Ja to nisam hteo da učinim i zbog toga sam smenjen", rekao je Maradona.\nBivši selektor Argentine je istakao da je razočaran ponašanjem Bilarda.\n"Bilardo mi je radio iza leđa. Dok smo žalili eliminaciju sa SP, on je već spremao moj otkaz. Dobio sam reprezentaciju, koja je bila podeljena raznim problemima. Pozvali su me da dođem da ugasim vatru i to sam i uradio. Dao sam sve od sebe. Postoje ljudi koji ne žele dobro argentinskom fudbalu. To su ljudi kojima je bitan lični interes i ništa više", zaključio je Maradona.\nArgentina je takmičenje na SP, koje je završeno 11. jula, završila eliminacijom u četvrtfinalu posle poraza od Nemačke rezultatom 4:0. Maradona je reprezentaciju Argentine preuzeo u decembru 2008. godine.\nNa klupi "gaučosa" na prijateljskom meču sa Republikom Irskom, koji će biti odigran 11. avgusta, sedeće Serđo Batista.


HP-ova tehnologija omogućila nastanak animirane komedije "Kruds" (The Croods)\nHP-ova tehnologija omogućila nastanak animirane komedije “Kruds” (The Croods) – Personal magazin\nHP-ova konvergentna tehnologija omogućava ostvarivanje novog nivoa performansi i saradnje Kompanija DreamWorks Animation odabrala je HP-ova tehnološka rešenja za kreiranje animiranog filma Kruds (The Croods). Zahvaljujući ovoj saradnji kreirana su najnaprednija…\nHP-ova konvergentna tehnologija omogućava ostvarivanje novog nivoa performansi i saradnje\nKompanija DreamWorks Animation odabrala je HP-ova tehnološka rešenja za kreiranje animiranog filma Kruds (The Croods). Zahvaljujući ovoj saradnji kreirana su najnaprednija grafička rešenja ikad viđena u jednom porodičnom filmu. HP-ova konvergentna tehnologija koju čine serveri, storidž, mrežna oprema, servisi, softver i radne stanice, obezbedili su vrhunske performanse neophodne da se ispune umetnički zahtevi studija.\nZa nastanak filma Kruds (The Croofds) bilo je neophodno više od 80 miliona sati renderovanja da bi 3D modeli bili pretvoreni u filmsku sliku. Da bi animirani likovi “oživeli”, DreamWorks Animation je koristio HP ProLiant servere i HP Enterprise usluge u vidu farmi računara za renderovanje na četiri lokacije širom sveta.\nPored toga, HP ProLiant BL460c Gen8 blejd serveri omogućili su studiju da ostvari 40 odsto bolje performanse i 42 odsto ekonomičniji rad u odnosu na prethodnu generaciju servera. (1) Zahvaljujući ovoj saradnji, DreamWorks je obim renderovanja povećao na 500.000 poslova dnevno.\nHP-ove radne stanice omogućile saradnju umetnika\nRadi kreiranja egzotičnih bića i detaljnih pejzaža, umetnici kompanije DreamWorks Animation artists koristili su HP-ove vrhunske radne stanice HP Z820 i Z800. Zahvaljujući tome što koristi dva Intel® Xeon® procesora, radna stanica HP Z820 je do 50 odsto brža od prethodnika, (1) što je umetnicima omogućilo da rade na velikim, kompeksnim scenama iz više uglova i sa više likova, u interaktivnom okruženju.\nHP-ov hardver, softver i usluge bili su uz ekipu filma Kruds (The Croods) od nastanka ideje do kraja realizacije, što je kompaniji DreamWorks Animation omogućilo da napravi vrhunski grafički ugođaj koji njihovi fanovi očekuju.\nHP-ova tehnologija omogućila nastanak animirane komedije “Kruds” (The Croods) was last modified: March 29th, 2013 by Redakcija


EU: Izolacija spasila tri miliona života, spremiti se za novi talas - Glas Zaječara\nHome Društvo EU: Izolacija spasila tri miliona života, spremiti se za novi talas\nViše od tri miliona života je spašeno tokom pandemije korona virusa zahvaljujući prvenstveno izolaciji, i drugim zdravstvenim merama u 11 najvećih zemalja Evropske unije, saopštili su lekari instituta Imperijal koledž koji savetuje britansku vladu, uz upozorenje da je zaštita i dalje neophodna jer epidemija nije prošla.\nEvropski centar za sprečavanje i kontrolu bolesti, s kojim je Imperijal koledž radio analizu, naglašava da je „talas zaraze prešao vrhunac u svim zemljama izuzev Poljske i Švedske, ali pandemija nije završena i novi porast se može očekivati idućih nedelja“.\nIstovremeno su čelnici Francuske i Nemačke, Emanuel Makron i Angela Merkel, i još nekoliko lidera zemalja članica EU, od Evropske komisije (EK) zatražili da spremi sve što je neophodno za odbranu od verovatnog novog talasa zaraze korona virusom, od zaliha maski, respiratora i lekova, pa do neophodnog broja kreveta u specijalizovanim bolnicama.\nMakron, Merkel i lideri Španije, Belgije, Danske i Poljske u pismu predsednici EK Ursuli fon der Lajen upozoravaju da je to nužno jer je jasno da Evropska unija i njene članice nisu bile spremne da se izbore s takvom epidemijom.\nNaučnici Londonskog koledža i Evropskog centra, na osnovu analize sprovedene u 11 evropskih zemalja, navode da su, iako na početku smušene i neusklđene mere za suzbijanje zaraze, ipak sprečle zdravstvenu katastrofu jer je spašeno 3,1 miliona života, mada je blizu 15 miliona stanovnika EU zaraženo, a više od 180.000 preminulo.\nLondonski koledž i Evropski centar podvlače da su životi mnogih ljudi spašeni pre svega jer su ostali kod svojih kuća, ali i zato što su zabranjeni masovni javni skupovi, zatvoreni trgovinski centri, kafići, škole.\nIz analize proizilazi da su mere doprinele da se za 82 odsto smanji stopa razmnožavanja virusa i postepeno svede na ispod jedan broj ljudi na koje se prenosi zaraza sa obolelog.\nNavedeno je da je zaraza najviše pogodila Belgiju, gde je obolelo osam odsto stanovništva, u Španiji je korona virusom zaraženo 5,5 odsto, u Velikoj Britaniji 5,1 odsto, Italiji 4,6 odsto, u Francuskoj 3,4 odsto stanovnika, dok je u Nemačkoj obolelo samo 710.000 lljudi, odnosno 0,85 odsto stanovništva.\nPre svega mere izolacije su sačuvale milione života, a u Švedskoj koja je posegla za stvaranjem „imuniteta krda“ i skoro da nije uvela zabrane i izolaciju, ipak je preveliki broj preminulih, i to skoro 5.000 na deset miliona stanovnika (skoro 500 na milion), a ta zemlja ipak nije uspela da očuva privredu, pa je pad domaćeg bruto proizvoda procenjen na više od 7 odsto.\nDaleko bolje su prošle susedne zemlje koje su se odlučile na oštre mere protiv korona virusa, pa je tako u Norveškoj svega 43 preminulih na milion stanovnika, u Danskoj 97, u Finskoj 56.\nMediji u EU prenose i nalaze američkog Džons Hopkins instituta prema kojima se krivulja zaraze u Evropi visoko zadržala najviše u Velikoj Britaniji, Poljskoj, Švedskoj i Ukrajini, a sada skoro „prizemila“ u dosad najteže pogođenim državama Španiji, Italiji i Francuskoj.\nNa Balkanu je novi zabrinjavajući porast zaraze zabeležen u Severnoj Makedoniji, a situacija nije sjajna ni u Bosni i Hercegovini, Bugarskoj i Albaniji, dok su Hrvatska, Slovenija i Crna Gora bez novih slučajeva zaraze.\nU Srbiji je, posle stalnog pada broja obolelih tokom maja i početkom juna, sada ponovo došlo do manjeg porasta zaraženih.\nPrethodni tekstMeštani sela Krivelj zbog rudnika traže preseljenje svih domaćinstava\nNaredni tekstStanje na putevima: saobraćaj je umerenog inteziteta


Očekujemo da nam kineska strana dostavi konkretne uslove kredita u najkraćem roku, rečeno je "Blicu" u Ministarstvu ekonomije i regionalnog razvoja, koje je nosilac projekta. I dok se s pozajmicom, koju je u isto vreme Srbija tražila od Rusije, nije mnogo odmaklo, zajam od Kine čini se više nego izvesnim. Predstavnici kineskog preduzeća „Čajna rouds end bridžiz” Peking, koje je potencijalni izvođač radova, već tri puta su dolazili u Beograd. Ova kompanija trebalo bi da vodi radove na izgradnji mosta od 500 metara, sa pripadajućom saobraćajnom infrastrukturom dugom 21.000 metara. Predračunska vrednost je 200 miliona evra, a ta kineska firma dobila bi posao bez sprovođenja postupka javne nabavke. Dok se u pregovorima sa međunarodnim finansijskim institucijama na talon stavljaju isključivo ekonomski razlozi, u slučaju direktnih državnih pozajmica u igri su i politički argumenti. Uslov da kineski radnici budu angažovani na ovom poslu potpuno je očekivan, baš kao što se očekuje da u slučaju dogovora sa Rusima za zajam od milijardi evra oni postave iste zahteve. U ovom trenutku, međutim, računa se na 200 miliona evra podrške budžetu, a ostatak bi bili namenski zajmovi za metro i infrastrukturu.\nOriginal postavio Сталкер Kredit od Kine već u septembru


Turska: Erdogan i Rouhani razgovarali o Palestini - Čavušoglu traži jedinstvo OIC\nTurski predsednik Recep Tayyip Erdogan i njegov iranski kolega Hasan Rouhani razgovarali su u nedelju telefonom o napadima Izraela na Palestinu.\nPrema izjavi turskog Direktorata za komunikacije, Erdogan je rekao Rouhaniju da će Turska nastaviti da zauzima ozbiljan stav protiv izraelskih udara usmerenih na Palestinu.\nGlobalna zajednica, rekao je Erdogan, trebalo bi da pošalje Izraelu snažnu poruku kojom će ih odvratiti od bezobzirnih napada.\nTurski predsednik je takođe naglasio da islamski svet mora usvojiti jedinstveni diskurs i akciju protiv izraelskih napada.\nDvojica lidera su tokom razgovora govorili i o bilateralnim odnosima, napominje se u saopštenju.\nČavušoglu: Vreme je da se pokaže jedinstvo i odlučan stav prema Palestini\nVreme je da pokažemo jedinstvo i odlučan stav prema Palestini, a Turska je spremna da preduzme svaki neophodan korak, rekao je turski ministar spoljnih poslova Mevlut Čavušoglu na vanrednom sastanku Organizacije za islamsku saradnju (OIC) u nedelju.\nNa virtuelnom sastanku radi razgovora o napadima Izraela na Palestinu, Čavusoglu je rekao da je Izrael ciljao i novinare i da su polovina onih koji su izgubili život u Gazi žene i deca.\nČavušoglu je rekao da je međunarodna zajednica dužna da zaštiti palestinske civile, a OIC ima veliku odgovornost u ovom kontekstu.\nTakođe se dotakao važnosti međunarodnog zaštitnog mehanizma za palestinske civile u skladu sa rezolucijom Generalne skupštine UN-a iz 2018. godine.\nNavodeći da se ovaj mehanizam može uspostaviti finansijskim i vojnim doprinosom dobrovoljačkih zemalja, Čavusoglu je takođe izjavio da izraelski politički i vojni zvaničnici koji su proglašeni krivim za kršenje prava Palestinaca treba da snose odgovornost.\nDodao je da u ovom kontekstu Međunarodni krivični sud ima posebnu ulogu.\nIzjavljujući da su je napori za normalizaciju veza sa Izraelom osnažili, dodao je: „Treba da se zalažemo za pravdu i humanost. Ne bi trebalo biti drugih razmatranja. Vreme je da pokažemo naše jedinstvo i odlučnost. Ummet (muslimanska zajednica) očekuje naše vođstvo i hrabrost, a Turska je spremna da preduzme sve potrebne radnje. “/ Ibna


Sedstvima EU i Austrije\nU okviru projekta "Rekonstrukcija infrastrukture za zaštitu od poplava" rekonstruisana su korita Kolubare, Obnice i Jablanice u ukupnoj dužini 6,3 kilometra. Povodom završetka tih radova, ukupne vrednosti 4,4 miliona evra, u Valjevu su boravili Sem Fabrici, Adrijen Fajk, Goran Puzović i Marko Blagojević.\nZa zdravu Srbiju\nNa zahtev Ministarstva zdravlja Republike Srbije Evropska unija će finansirati zapošljavanje 100 zdravstvenih radnika na šest meseci u svetlu porasta slučajeva obolelih od Covid-19 u Srbiji. Ambasador Sem Fabrici je izjavio da je ovo još jedan izraz snažne podrške koju EU pruža Srbiji u oblasti zdravstva i odgovora na Covid-19.\nU okviru Lokalnog plana akcije za decu, za koji je iz gradskog budžeta u ovoj godini izdvojeno 2,5 miliona dinara, dodeljeni su paketi garderobe i sredstava za ličnu higijenu za 25-oro dece iz socijalno i materijalno ugroženih porodica.\nProjekat "Euteka – EU u vašoj biblioteci"\nBiblioteci uručena polica i održana tribina\nŠef Delegacije EU Majkl Devenport, prilikom jučerašnje posete Valjevu, uručio je policu valjevskoj biblioteci "Ljubomir Nenadović", u okviru projekta "Euteka – EU u vašoj biblioteci". Tako će, kako je rekao, od sada police sa knjigama i publikacijama o Evropskoj uniji biti na raspolaganju i korisnicima biblioteke u Valjevu.\nEvropska unija ulaže novac u preventivne mere\nKorito Kolubare biće izgrađeno i rekonstruisano do 2019. godine\nRadovi na rekonstrukciji oštećenog i izgradnji novog korita Kolubare, kao i radovi na regulaciji dela korita Obnice i Jablanice, koji će biti finansirani sa 4,5 miliona evra iz fondova Evropske unije, počeće na proleće sledeće godine, a biće završeni početkom 2019. godine.\nObilaze projekte koje finansira Evropska unija\nSredstvima evropskih fondova\nSanacija korita Kolubare počeće do kraja godine\nRadovi na daljoj sanaciji korita Kolubare, oštećenog u majskim poplavama 2014. godine, trebalo bi da počnu do kraja godine. Za rekonstrukciju oštećenog i izgradnju neregulisanog korita Kolubare ukupne dužine oko četiri kilometra sredstva su obezbeđena iz evropskih fondova.\nPredstavnici Japana obišli radove\nZahvaljujući donaciji Fonda dijaspora za maticu\nBoškovići dobili novi most\nZavršen je most na Obnici u naselju Boškovići, koji je oštećen u majskim poplavama, a čiju je izgradnju sa 9,5 miliona dinara finansirao Fond dijaspora za maticu. Most je danas otvorio direktor Fonda Živadin Jovanović koji je poručio da "slogom i razumevanjem možemo mnogo da uradimo, naročito kada imamo odgovorne lokalne vlasti kao što je u Valjevu, i da zajedno možemo da izgradimo nove mostove, ali i međusobno poverenje".\nU okviru Regionalnog programa stambenog zbrinjavanja


Objavljeno: 11:43, 28. октобра 2014.\nBANJALUKA, Iako je to predviđeno sporazumom sa Energetskom zajednicom jugoistočne Evrope, BiH po svemu sudeći neće od 1. januara 2015. godine u potpunosti otvoriti, odnosno liberalizovati, tržište električne energije pa će rok najvjerovatnije biti prolongiran, saznaju „Nezavisne“.\nU „Elektroprivredi RS“ (ERS) kazali su da je BiH, a samim tim i Republika Srpska, potpisnica Ugovora o uspostavljanju Energetske zajednice jugoistočne Evrope, pa je u skladu s tim preuzela i određene međunarodne obaveze u vezi s otvaranjem tržišta električne energije.\n„Zakonskim i podzakonskim aktima precizirani su rokovi za otvaranje ili liberalizaciju tržišta električne energije. Otvaranjem tržišta, domaćinstva će imati mogućnost da biraju svog snabdjevača električnom energijom“, kazali su u ERS.\n„U pogledu otvaranja tržišta i stvaranja zakonskih okvira RS je napravila korak više u odnosu na FBiH, a ERS je u potpunosti konkurentna i spremna za tržišnu utakmicu, uz napomenu da je cijena električne energije u RS najniža u regionu“, naglasili su iz ERS.\n„ERS će i u narednom periodu, kao što je to bio slučaj i dosad, preduzimati sve neophodne mjere i aktivnosti kako bi svojim poslovnim potezima obezbijedila stabilnost i razvoj elektroenergetskog sistema, kroz integrisanje u energetski sistem Evrope, u uslovima postepenog otvaranja tržišta i uvođenja konkurencije“, navode iz ERS i dodaju da su racionalnim ponašanjem obezbijedili cijenu električne energije koja garantuje da će i dalje zadržati svoju tržišnu poziciju i u uslovima postojanja konkurencije na tržištu električne energije.\nKako bi saznali dokle se stiglo s ovim aktivnostima kada je u pitanju FBiH, zatražen je stav „Elektroprivrede BiH“ (EP BiH), odakle nisu mogli obezbijediti odgovore na ta pitanja, te su uputili na adresu Ministarstva energije, rudarstva i industrije FBiH, koje do zaključenja ovog broja „Nezavisnih“ nije dostavilo tražene informacije.\nIpak, činjenica da su cijene ERS niže od onih EP BiH i „Elektroprivrede HZHB“ najavljuje rušenje postojećih monopola i stvaranje novih tržišnih odnosa.\nKada je u pitanju Srbija, treba reći da „Elektroprivredi Srbije“ (EPS) otkucavaju posljednji minuti monopolskog položaja koji uživa na tržištu Srbije, pošto će do kraja godine biti u obavezi da uđe u posljednji, treći krug liberalizacije tržišta, rekao je Aleksandar Obradović, direktor EPS. On je objasnio da to praktično znači da će od 1. januara sljedeće godine svako domaćinstvo i svaki građanin moći da izabere svog snabdjevača električnom energijom.


Tema: Tadic da vlada uprkos problemima sa matematikom\n26.05.2008., 20:37 #1\nRupel: Tadić da formira vladu Srbije\nBRISEL - Predsedavajući Saveta ministara Evropske unije, slovenački šef diplomatije Dimitrij Rupel, izjavio je danas u Briselu da smatra da bi novu vladu Srbije trebalo da formira koalicija oko predsednika Srbije Borisa Tadića uprkos „ matematičkim problemima ” za koje se nada da će biti prevaziđeni.\n„ Još uvek se nadamo formiranju 'dobre' vlade Srbije ”, ocenio je Rupel na konferenciji za novinare po okončanju sastanka Saveta ministara EU.\nNa pitanje novinara o tome šta smatra pod „ dobrom ” vladom Srbije, Rupel je odgovorio da su „ u principu, sve vlade dobre -- odnosno svaka koja ima većinu ”.„ Ali, hajde da se ne šalimo u ovom specifičnom slučaju : EU je podržavala proevropske snage i želimo da vidimo vladu koja bi bila proevropska, koja bi podržala napredak ka EU, potpisivala sporazume s EU i usklađivala zakonodavstvo s EU ”, izjavio je on.\n„Ko to može da uradi? Demokratska stranka je manje-više dobila dozvolu na osnovu rezultata(izbora) da formira vladu ”, ocenio je Rupel.\n„ Postoje određeni problemi s matematikom, ali se nadamo da će Tadić uspeti da prevaziđe te probleme”, dodao je slovenački šef diplomatije, osvrnuvši se na neophodan broj mandata u skupštini Srbije za formiranje nove vlade.


BORJAN SE PRIDRUŽIO AKCIJI: Golman Zvezde donirao dres i podržao akciju za malog Gavrila | Novosti.RS\nNJegov dres iz kanadske reprezentacije biće prodat na aukciji koja traje do utorka u 20 časova.\nPrethodno je Fudbalski savez Srbije donirao dres Aleksandra Mitrovića.\nSvi zainteresovani mogu da se priključe akciji klikom OVDE ili da daju svoj doprinos slanjem SMS poruke 973 na 3030 za Gavrila.\nBorjan se pridružio celom timu za malog Gavrila kome je potrebno 2,5 miliona dolara za lečenje.\nFK Crvena zvezda fudbal Milan Borjan Humanitarna akcija Gavrilo Đurđević


Opet zabilježena isparenja iznad Fukušime - Vijesti.me\nOblaci bijele pare registrovani su opet u rejonu havarisanog trećeg bloka atomske centrale "Fukušima" u Japanu, javile su agencije.\nTačan uzrok za sada nije poznat, ali stručnjaci kompanije koja upravlja Fukušimom "Tepko" smatraju da to mogu biti isparenja od skupljene kišnice i da nije opasno, ali ne mogu da razjasne zašto se od jula ove godine para povremeno pojavljuje, navodi AFP.\nPrema riječima predstavnika kompanije, promjene radijacionog fona u atmosferi u blizini centrale nisu registrovane.\nKompanija je juče javila da je radioaktivnost oko cisterni sa radioaktivnom vodom u oštećenoj nuklearnoj elektrani u srijedu dostigla do sada najveći nivo od 97.000 bekerela po litru, u odnosu na 64.000 bekerela koliko je izmjereno dan ranije.\n"Tepko" je prošlog mjeseca saopštio da vjeruje da su podzemne vode uglavnom zagađene betonom i čelikom, ali je nedavno objelodanio da nivo tricijuma u morskoj vodi u blizini kompleksa havarisane elektrane raste od maja i da je u jednom trenutku dostigao rekordnu visinu u posljednje dvije godine.\nVeliko povećanje nivoa tricijuma u vodi po mišljenju stručnjaka svjedoči o tome da je kontaminirana voda doboko pronikla u tlo i da se miješa sa podzemnim vodama.\nHavariju "Fukušime" izazvali su zemljotres i naknadni cunami od 11. marta 2011. godine koji je potopio četiri od šest reaktora, što je bila najveća katastrofa nuklearnog reaktora od Černobilja 1986. godine.\nTepko skladišti visokokontaminiranu vodu u stotinama velikih cisterni, ali je nedavno saopšteno da je iz jednog procurelo 300 tona, i vjeruje se da je dio završio u obližnjem Tihom okeanu.\nhandrmend 5 godina i 2 mjeseca\nDali je moguco?


U organizaciji apatinskog Društva srpskih domaćina i Turističke organizacije opštine Apatin, u našem gradu će po peti put biti održano plivanje za časni krst. Ovaj događaj organizuje se širom Srbije 19. januara, na Bogojavljanje, veliki hrišćanski praznik koji pravoslavna crkva i vernici proslavljaju polaganjem krsta u vodu. Bogojavljanje predstavlja uspomenu na Hristovo krštenje na reci Jordan i javljanje Boga. Tog dana se svi hrišćani pravoslavne vere pozdravljaju sa ,,Bog se javio” i odgovaraju sa ,,Vaistinu se javio”.\nU plivanju za časni krst mogu učesestvovati članovi društva, kao i drugi zainteresovani građani koji su punoletni i zdravstveno sposobni. Svi takmičari moraju proći lekarski pregled sa odobrenjem da mogu učestvovati u manifestaciji. Kako saznajemo u Društvu srpskih domaćina, za sada je već prijavljeno 28 ljudi.\nProgram povodom obeležavanja Bogojavljanja u Apatinu:\n- 9 h - Liturgija u Hramu Sabora Svetih Apostola u Apatinu\n- 11 h - Odlazak na međunarodnu marinu u Apatinu\n- 12 h - Obraćanje predsednika Udruženja i kraći kulturno umetnički program\n- 12:45 h - Početak plivanja.\nTagovi: Apatin Bogojavljanje plivanje za časni krst 2019 Društvo srpskih domaćina


United Grupa ulazi na crnogorsko tržište United Grupa ulazi na crnogorsko tržište – Personal magazin\nUnited Grupa, u cijem sastavu posluje vodeci srpski kablovski operator SBB, postigla je dogovor o preuzimanju vecinskog paketa akcija u crnogorskom kablovskom operateru BBM. Ovom kupovinom kompanija je najavila ulazak…\nUnited Grupa, u cijem sastavu posluje vodeci srpski kablovski operator SBB, postigla je dogovor o preuzimanju vecinskog paketa akcija u crnogorskom kablovskom operateru BBM. Ovom kupovinom kompanija je najavila ulazak na trziste Crne Gore na kome ima ambiciozne planove i nastavila da realizuje planove za sirenje poslovanja u regionu.\nCvrsto verujemo da ce nase prisustvo na trzistu Crne Gore doprineti razvoju trzista telekomunikacija, pre svega uvodjenjenjem najsavremenije tehnologije, kao i poboljsanjem ponude korisnickih servisa po pristupacnim cenama.\nKompanija BBM ima preko 20.000 korisnika kablovske TV i Interneta i pokriva teritoriju 11 opstina Crne Gore.\nUnited Group (SBB/Telemach), preko svojih kompanija clanica, posluje na sest trzista bivse Jugoslavije – u Srbiji, Sloveniji, Bosni i Hercegovini, Crnoj Gori, Hrvatskoj i Makedoniji – gde ima 1,9 miliona pretplatnika na kablovsku i satelitsku TV, sirokopojasni internet, fiksnu i mobilnu telefoniju.\nSa populacijom od 20 miliona, region bivse Jugoslavije predstavlja trece po velicini trziste u centralnoj i istocnoj Evropi i karakterisu ga brzorastuca trzista Pay TV i sirokopojasnog interneta. United Group se sastoji od SBB-a (vodeci kablovski operator u Srbiji), Telemach Slovenija (vodeci kablovski operator u Sloveniji), Telemach Bosna i Hercegovina (vodeci kablovski operator u Bosni i Hercegovini), Total TV (vodeca DTH platforma u regionu za satelitsku televiziju), Total TV International (evropska DTH platforma), i NetTV Plus (vodeci provajder telekomunikacionih servisa putem javnog interneta). Grupa takodje pruza usluge koristeci odredjeni broj pratecih brendova koji su rezultat njenog rasta sirom regiona: Absolut OK, KDS NS, Jet TV, Beogrid, Telekabel, VI-NET i ArtNet.\nOd marta 2014. United Grupa je u vecģinskom vlasnistvu KKR-a, vodecģe globalne investicione kompanije sa sedistem u Njujorku , SAD koji upravlja sa 94,3 milijarde kapitala. Evropska banka za obnovu i razvoj (EBRD ) je suinvestitor u kompaniji.\nUnited Grupa ulazi na crnogorsko tržište was last modified: July 31st, 2014 by Redakcija\nADATA Lansira UV130 USB Fleš Disk


Nastava fizičkog u Kragujevcu od trećeg razreda - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Nastava fizičkog u Kragujevcu od trećeg razreda\nNastava fizičkog u Kragujevcu od trećeg razreda\nsubota, 14 januar 2012 08:59\nU okviru projekta “Asistent u nastavi“ od ponedeljka 16. januara u 22 osnovne škole nastava fizičkog vaspitanja u trećem i četvrtom razredu biće poverena diplomiranim difovcima. Tim povodom danas je u zgradi Grada organizovan prijem za asistente u nastavi i direktore osnovnih škola.\nLokalna samouprava grada Kragujevca odlučila je da realizuje taj projekat u interesu zdravlja naše dece i želja nam je da ta ideja ne samo odjekne nego i da bude povod da se preispitaju neke odluke koje su, čini nam se, ishitrene kada je reč o fizičkom vaspitanju – rekao je gradonačelnik Kragujevca Veroljub Stevanović. Razumemo da mora da se štedi, naročito u kriznim vremenima, ali ne razumemo kada se štedi na zdravlju i obrazovanju jer su to osnove na kojima počiva jedna nacija. Smatramo, rekao je Stevanović, da je fizičko vaspitanje kao predmet potrebno deci ne samo od prvog razreda osnovne škole već od odbdaništa i učinićemo sve da ovaj projekat traje u nadi da će i ministarstvo prosvete početi da razmišlja na sličan način.\nU okviru ovog projekta angažovano je 22 profesora sa Nacionalne službe za zapošljavanje koji će u saradnji sa učiteljima realizovati nastavu fizičkog vaspitanja. Za svoj rad, rekao je Dragoslav Milošević član Gradskog veća za obrazovanje, dobijaće nadoknadu od blizu 15 000 dinara, uz regulisano zdravstveno osiguranje i radni staž, što znači da će svaki profesor koštati budžet grada oko 25 000 dinara. U gradskom budžetu obezbeđeno je preko 20 miliona dinara za projekat ''Asistent u nastavi'' za tekuću godinu. Projekat nema ograničen rok trajanja i ukoliko donese dobre rezultate sa tim će se nastaviti i u narednoj godini.\nInače, rezultati republičkog zavoda za sport o fizičkoj razvijenosti i fizičkoj sposobnosti dece osnovnoškolskog uzrasta, pokazuju da se deca u Srbiji najdeblja i najtromija u Evropi. Motoričke sposbnosti u odnosu na rezultate iz 1995. godine smanjene su kod dečaka za šest, a kod devojčica za 12 posto. Za ovakvu situaciju krive su brza hrana, višesatno sedenje ispred kompjutera ili televizora, ali i nedovoljan broj časova fizičkog vaspitanja.\nAngažovanjem nastavnika fizičkog vaspitanja, kao lokalna samouprava pokazujemo, rekao je Milošević, da ne želimo da stojimo po strani i da nećemo i ne možemo da se pomirimo sa stvarima koje očigledno nisu dobre.


Društvene mreže, 10.06.2020, 09:30 AM\nTeorije zavere koje tvrde da postoji veza između 5G tehnologije i korona virusa pojavile su se prvih dana pandemije i očigledno je da su još uvek tu.\nU stvari, toliko ljudi veruje u to da je Twitter počeo da primenjuje oznaku na tvitovima o vezi COVID-19 sa 5G, podstičući korisnike da „saznaju činjenice“ o virusu. Kako je izvestio Business Insider, klik na oznaku vodi do Twitter stranice pod nazivom „Ne, 5G ne uzrokuje korona virus“ sa linkovima do izvora koji opovrgavaju tvrdnje o vezi 5G tehnologije i COVID-19.\nTwitter je potvrdio ovo u izjavi koju je dao Business Insideru. “Prošlog meseca smo najavili da uvodimo nove oznake i poruke upozorenja kako bismo pružili dodatni kontekst i informacije o nekim tvitovima koji sadrže sporne ili pogrešne informacije u vezi sa COVID-19.”\nPortparol je dodao da će kompanija ukloniti tvitove samo kada sadrže „poziv na akciju koja potencijalno može da nanese štetu“, ali ne i svaki tvit koji sadrži nepotpune ili sporne informacije o COVID-19. Ovo je u skladu sa promenom politike koju je kompanija najavila u aprilu.\nS obzirom na stvarne implikacije koje su imale teorije zavere o 5G, ova agresivna provera činjenica je verovatno opravdana. U Velikoj Britaniji su zapaljeni 5G stubovi mobilnih operatera, a inženjeri su maltretirani na ulici od strane onih koji veruju u teorije zavere, što je ugrozilo nacionalnu infrastrukturu u trenutku kada je igrala vitalnu ulogu u pomaganju vlastima da odgovore na pandemiju.\nČini se da je Twitter ove oznake za proveru činjenica počeo da primenjuje prilično široko, čak i na tvitove koji dovode u vezu 5G i korona virus ali koji su očigledno šaljive prirode. Pretraga “5G corona” na Twitteru pokazuje na desetine tvitova na koje je primenjena ova oznaka.\nNema dokaza koji bi povezali COVID-19 sa 5G. Ne postoje dokazi da 5G slabi imuni sistem, niti postoje dokazi da virusi mogu komunicirati preko 5G, a teorije zavere ne mogu da objasne činjenicu da se i virus i dalje širi u zemljama bez ikakve 5G infrastrukture.


Michel podržao "Otvoreni Balkan" i pozvao ostale države da se pridruže inicijativi\nby RayMabus 21/5/2022, 15:02\nPredsjednik Evropskog vijeća Charles Michel izjavio je danas u Tirani da podržava inicijativu “Otvoreni Balkan” koju su pokrenule Srbija, Albanija i Sjeverna Makedonija i pozvao ostale države regiona da joj se pridruže, javlja Anadolu Agency (AA).\n“Želim svima da se pridruže ovoj inicijativi, jer će kapaciteti za saradnju i jačanje ekonomskih struktura biti veći. To će olakšati približavanje Zapadnog Balkana Evropskoj uniji”, rekao je Michel tokom zajedničke konferencije za novinare s albanskim premijerom Edijem Ramom.\n“Otvoreni Balkan” pokrenuli su 2019. godine predsjednici Srbije, Albanije i Sjeverne Makedonije s ciljem međusobnog unapređenja slobode kretanja roba, usluga i ljudi. Premda su pozvali da se inicijativi priključe i druge zemlje iz regiona, Bosna i Hercegovina, Crna Gora i Kosovo za sada su izvan tog projekta.\n"Moramo dati novu energiju procesu integracija jer nas izazovi tjeraju da razmišljamo i idemo dalje od tih tradicionalnih modela, s novim načinima razmišljanja, inovativnim načinima stvaranja novih poticaja za ubrzavanje reformi", kazao je Michel.\n"Naš okvirni cilj je da želimo imati prave formate, kako bismo međusobno sarađivali, kako bismo se bolje upoznali, bolje razumjeli, razumjeli koje su mogućnosti, poteškoće i kako se možemo pobrinuti za svakoga i to mi se sviđa", rekao je Michel.\nAlbanski premijer je takođe podržao ideju stvaranja Evropske političke zajednice u koju će biti uključene zemlje članice EU-a i one koje tome teže.\n"U potpunosti podržavam viziju predsjednika Francuske za ovu novu zajednicu koja još više dolazi na dnevni red kao rezultat onoga što se dešava u Ukrajini", rekao je Rama.\nRama je izrazio nadu da će Bugarska konačno odblokirati pregovore o članstvu Sjeverne Makedonije u Evropskoj uniji (EU), budući da njen veto koči i albanski put za otvaranje pregovora za integraciju zemlje u EU.\n"Nadamo se da će Bugarska utrti put i da će obje zemlje započeti formalne pregovore. Ako se to ne dogodi, promijenićemo kurs", naglasio je Rama.\nMichel je u Albaniju stigao iz Srbije gdje se jučer sastao sa predsjednikom Aleksandrom Vučićem. Nakon Tirane, Michel će otpuvati u dvodnevnu zvaničnu posjetu Bosni i Hercegovini, tokom koje će se susresti sa najvišim državnim zvaničnicima.\n» Šmit podržao "Otvoreni Balkan": Nije bitno čija je inicijativa, važne su ekonomske koristi\n» EVO ŠTA PIŠE U VUČIĆEVOJ INICIJATIVI ZA ZAPADNI BALKAN\n» Počeo Otvoreni Balkan\n» Vučic: Zašto balije neće da uđu u Otvoreni Balkan ?\n» Osmani : "Otvoreni Balkan" je opasan, neće se ostvariti


BTS rešenje kompanije Coming za kvalitetniji prevoz putnika - TU Magazin\nBy redakcija on\t Mar 31, 2017 TURIZAM\nKompanija COMING – Computer Engineering predstavila je srpskom tržištu BTS rešenje (Bus Transportation Solution), koje nudi kompletan servis u prevozu putnika, kako samim putnicima, tako i autoprevoznicima.\nReč je o informacionom sistemu sa hardverskom konstrukcijom, koji je prilagođen kompanijama koje se bave autobuskim transportom putnika. Kako navode iz kompanije COMING, ceo sistem obuhvata veb aplikaciju koja opslužuje putnike, centralizovane aplikacije za autobuske stanice, desktop aplikaciju koja se nalazi na samom uređaju koji se ugrađuje u autobus i BI sistem koji sve to pokriva.\nIdeja koja stoji iza ovog sistema je da se kupcima brže i lakše prodaju karte, ali i da im se ponudi kompletna usluga u transportu na daleko višem nivou u odnosu na tradicionalnu.\nKorisnici usluga prevoza sa Coming BTS rešenjem dobijaju zaokruženu celinu – od jednostavne kupovine karata do detaljnog praćenja puta i lokacija koje se obilaze. Mobilna aplikacija koja komunicira sa rešenjem (BI sistemom) koncipirana je tako da putniku pruži sve ključne informacije o ruti, prevozniku, vozaču/vozačima i krajnjoj lokaciji.\nKako je sistem fleksibilan, moguće je podesiti ga tako da putnicima pruža i opšte informacije, kao što je na primer vremenska prognoza ili stanje na putevima, kao i lokacije predviđene za pauze tokom putovanja. Coming BTS rešenje omogućava menadžmentu prevoznika detaljno analiziranje puta, kao i fino planiranje ruta.